TeamLehtimäki Thaimaassa: 10/2006\nMonen viikon touhu ja tohina alkaa tältäerää olla loppusuoralla ja paluu arkeen on edessä. Kaksi viikkoa sitten olimme mukana Full Gospel Churches of Thailandin eli Thaimaan helluntailiikkeen 60-vuotisjuhlapäivillä täällä Chiang Maissa. Sitten alkoikin muuttotouhu täydella voimalla...\nViime viikolla muutimme tavaramme uuteen kotiin. Muutto tehtiin omalla autolla sekä parina päivänä meillä oli lainassa kielenopettajamme lava-auto. Aika monta kertaa sai auton pakata ja purkaa... Thailaiseen tapaan Phai auttoi muutossa ja pakkasi tavarat tavallisiin muovisiin kauppakasseihin – ja ilman minkäänlaista logiikkaa.. Yhdessä pussissa saattoi olla vaikka digikameran muistikortti, lautasliinoja, lasten muistipeli ja shampoo-pullo suloisesti sekaisin. Niitä nyssäköitä ja pussukoita on yhä kaikki nurkat ja sängynaluset täynnä, liekö koskaan tyhjenee täysin. (syvä huokaus ) Tavarat siis etsivät yhä paikkaansa ja noin 40% on yhä hukassa.\nPiha puuttuu, joten Cola- koirallemme jouduttiin etsimään uusi koti. Se löytyi onneksi nopeasti. Taloamme vastapäätä on pieni puisto, joten meille maalaisillekin on puita näköpiirissä, kun aamulla avaa ikkunaverhot! :) Kolmella muulla sivustolla talot ovatkin lähes kiinni toisissaan – räystäät toisiaan hipoen.\nNämä asiat ovat tietty pikkuasioita verrattuna siihen, että tämä talo tuntuu oikeasti KODILTA! Vuoden muovipusseissa olleet matotkin löysivät heti lattioille, ja kaikin puolin täällä on hyvä olla. Olemme todella kiitollisia Taivaan Isälle tästä talosta! Kun kotona on hyvä olla, on tämän kaiken muun hulinan kanssa huomattavasti helpompi elää.\nLähettänyt Kirsi klo 12:12 Ei kommentteja:\nTunnisteet: Amazing Thailand :), juhlia, koti, muutto\nTervehdys Chiang Maista 17. lokakuuta 2006\nTänään meille tuli vuosi täyteen täällä uudessa kotimaassa. Viime päivinä ja viikkoina tätä kirjettä miettiessäni, olen palannut useasti ajatuksissani vuoden takaisiin tapahtumiin. Netissä oleva päiväkirja helpottaa muisteluissa: miltä tuntui pakata tavaroita, hyvästellä ystäviä ja matkata kohti uutta ja kovin erilaista elämää. Sen kyllä myönnän, että ei sitä Suomessa lähtöä tehdessä osannut lainkaan aavistaa, minkälainen ensimmäisestä vuodestamme tulisi!! Hyvä ehkä niin...\n”Normaali elämä” – mitä se on?\nLähdimme matkaan 16.10.2005 jännittävien käänteiden kautta, kun jatkolentomme Kööpenhaminasta Bangkokiin olikin peruttu ja viimeminuuteilla meidät buukattiin Helsingissä Kiinan kautta menevään toisen lentoyhtiön koneeseen. Juostessamme lähtöterminaalissa odottavaan koneeseen mielessä kävi ajatus: jos jo menomatka on tällainen, niin mitähän mahtaa olla edessä! No, monenlaistahan sitä on ollut! Jokin viikko sitten eräänä iltana huokasin Tumpille nukkumaan mennessä, että muistatko vielä, millaista on normaali elämä.. Välillä tunnumme olevan siitä aika kaukana, kun vastaan tulee mitä ihmeellisempiä asioita, joihin pitäisi pystyä reagoimaan nopeasti. Totesimme yhdessä, että ehkä meidän ”normaali” elämämme on jatkossakin tällaista epänormaalia, täynnä tapahtumia ja hankaluuksia. Siihen on jo tottunut.\nIhmettelyä, sairastelua ja uuden oppimista\nVuotemme on täyttynyt opiskelusta ja kielen harjoittelemisesta, johon on kuulunut olennaisena osana kulttuuriin tutustuminen. Buddhalaisen kulttuurin kiemuroista olemme saaneet nähdä vain pienen pintaraapaisun, mutta kovasti se jo ihmetyttää. Viimeisin konkreettinen esimerkki oli, kun aloimme muuttoa suunnitella. Apulaisemme muutti jo ennen meitä uuteen asuntoonsa, ja muuttopäivän piti olla perjantai – mutta vuokraemäntä ei voinut antaa hänelle perjantaina avainta, koska tähtikarttoja tutkivat astrologit olivat sanoneet, että syyskuussa perjantaipäivä on huonon onnen päivä, mutta lauantai taasen hyvä päivä. Vuokraemäntä halusi hänen muuttavan lauantaina, että heidän vuokrasuhteensa tulisi olemaan hyvä ja kestäisi pitkään. Samoin ystävä ei halunnut lähteä auttamaan muutossa perjantaipäivänä, se tietäisi ongelmia. Ei auttanut, vaikka Phai sanoi olevansa kristitty ja ettei tuollaiset puheet hänen elämäänsä vaikuta. Asunnon ovi pysyi lukossa, ja muutto tapahtui lauantaina. Ensi kuussa on sitten taas uudet ”hyvät ja huonot päivänsä”... Samoin jokin aika sitten joukko thailaisia katseli lapsiamme, ja ihastelivat sitä, että Daniel on äitinsä näköinen ja Saga isänsä. Se tietää heidän uskomuksiensa mukaan kummallekin lapselle elämässä hyvää onnea, koska tyttö on isän ja poika äidin näköinen...\nEnsimmäinen vuosi on ollut kovaa sairastelua, josta olettekin kuulleet jo matkan varrella. Daniel on sairastellut eniten ja ollut jo pariin otteeseen sairaalassakin hoidettavana. Koko kesän jatkunut keuhkoputkentulehduskierre johti siihen, että elokuussa siitä muodostui keuhkokuume ja sairaalareissu. Olimme jo todella väsyneitä jatkuvaan sairasteluun, joka tarkoitti kuumetta ja flunssaa viikoittain. Sagakin oli yleensä samoihin aikoihin sairaana kuin Daniel, mutta Saga selvisi joka kerta vain parin päivän flunssalla ja pienellä kuumeilulla. Tumppi myös on sairastellut aika paljon. Jotenkin kummasti perheen sairaanhoitaja on ainoa, joka on säästynyt taudeilta – ekan vuoden aikana vain yksi flunssa ja mahapöpö\nMuuttoja kouluissa ja kotona\nMainitsinkin ohimennen, että olemme muuttamassa. Vuosi vuokrasopimuksessammekin alkaa lähestyä loppuaan, joten ajattelimme katsastaa talojen hintahaarukan – tässä talossa kun on hinta ollut meille hieman korkea. Kierrellessämme kyliä ja etsiessämme asuntoja näytti alkuun siltä, että halvempaa emme löydä mistään, ja tällä nyt maksamallamme kuukausihinnalla sai vain pienempiä asuntoja, mitä meillä jo on. Sitten mutkan kautta saimme tietoomme eräästä parin kilometrin päässä olevasta talosta, jonka saimme huomattavasti halvemmalla kuin muut lähialueen talot. Talossa ei ole pihaa, mutta vastapäätä on pieni puisto. Kävimme katsomassa, ja pidimme talosta heti. Samoin omistajat vaikuttivat todella mukavilta. Kun he vielä lupasivat tehdä remontin talossa ja ostaa huonekaluja samaan hintaan, koimme sen olevan Jumalan meille tarkoittama talo.\nKiitosaiheena on myös se, että löysimme lapsille uuden esikoulun/päiväkodin samalta kylältä uuden kotimme kanssa! Eilen maanantaina Sagalla oli ensimmäinen koulupäivä uudessa koulussa, Daniel siirtyi uuteen kouluun jo pari viikkoa sitten. Koulussa on muitakin lähettien lapsia ja olemme kuulleet koulusta positiivista, joten sinne sitten. Koulumatkat lyhenevät nykyisestä reilusti, aiemmin matka suuntaansa kesti 20-30 minuuttia. Tumpilta on päivittäin mennyt koulukuljetuksiin aikaa melkein 2 tuntia! Nyt koulu on 5 minuutin matkan päässä. Koulukieli muuttuu nyt kokonaan thaiksi. Danielin elämää se todennäköisesti helpottaa ja selkeyttää hurjasti: Dani kun ei puhu oikein kunnolla suomeakaan, ja kaksi vierasta kieltä siihen päälle on sekoittanut pojan (kieli)päätä entisestään.\nNyt ollaan jo pikkuhiljaa aloitettu pakkaustouhut ja tavaroiden kantaminen uuteen kotiin. Kokonaan muutto tapahtuu kuitenkin vasta lokakuun lopulla, sillä nyt lokakuun puolessa välissä täällä ChiangMaissa on lähetyksen 60-vuotisjuhlat, ja meille majoittuu lähettiperhe Bangkokista viikon ajaksi.\nNykyisiä ja tulevia\nTuomo oli pari viikkoa sitten viikon Bangkokissa suomalaisten lähettien rukouspäivillä. Paljon siellä olikin ollut porukkaa: olin miltei ainoa, joka ei paikalla ollut. (Kirsi siis lasten kanssa kotona Chiangmaissa) Päivät olivat kuulemma olleet todella hyvät ja ravitsevat! Antoisana Tumppi koki myös monet hyvät keskustelut vanhempien lähettien kanssa. Näin uusina kun näemme monet asiat täällä vain omasta näkökulmastamme. Keskusteluissa oli hyvä kuulla asioiden muitakin puolia konkareiden suusta.\nUseat ovat kyselleet jo tulevaisuuden suunnitelmistamme ja mahdollisesta työalueestamme. Olemme kuitenkin jättäneet asian Herran haltuun ja keskitymme vielä toisen vuoden kielen opiskeluun. Mahdollisuuksien mukaan ensi vuonna kierrämme hieman eri puolilla maata tutustumassa tarpeisiin, joista olemme kuulleet. Niitä tuntuu tässä maassa riittävän, vaikka tosiaan ensimmäiset suomalaiset lähetit saapuivat maahan jo 60 vuotta sitten - puhumattakaan monien muiden maiden lähetystyöntekijöistä. 62 miljoonan ihmisen joukossa ei vieläkään ole kuin n. 300 000 evankelista kristittyä (n. 0,47%). Operaatio Joosuan mukaan uskovaisten lukumäärän ollessa alle 2 %, voidaan puhua saavuttamattomasta kansasta! Muistakaa yhäkin Thaimaata rukouksin!\nViime viikolla meillä oli vielä viisumien anomisreissu Bangkokiin, jonne meidän täytyi mennä jälleen koko perheellä anomaan uutta vuoden kestävää viisumia. Tuo matka olikin jännittävä, kun papereistamme puuttui uskontoministeriöltä tuleva todistus, ja tilanne venyi – samalla kun edellisen viisumin voimassaoloaika hupeni uhkaavasti! Lopulta saimme kuin saimmekin passeihimme vuoden mittaiset leimat\nKolmen kuukauden välein meidän on ilmoittauduttava täällä Chiang Maissa maahanmuuttovirastossa, sen teimme myös toissaviikolla. Samoin Tuomon työlupa on anottava vuosittain Bangkokissa, ja sen anominen käynnistyy nyt, kun passissa on uusi viisumileima.. Rukoilemme ja toivomme, että maan poliittinen tilanne ei vaikuttaisi lähettien maassaoloon ja lupien myöntämiseen – tällä hetkellähän Thaimaassa saa olla lähetyssaarnaajan (tai uskonnonopettajan) tittelillä vapaasti. Nyt kun uusi, väliaikainen perustuslaki on astunut voimaan, olemme vielä epätietoisia siitä, miten siinä puhutaan ulkomaalaisista ja vieraista uskonnoista tässä maassa. Muistakaa tätäkin asiaa, ja että työlupa- ja viisumiasiat jatkossakin sujuisivat ongelmitta.\nLyhyt summaus lopuksi: Ensimmäinen vuotemme on ollut rankka, mutta myös antoisa. Olemme kiitollisia Taivaan Isälle Hänen varjelustaan ja voimastaan. Jäämme Isän kädelle lepäämään.\nTunnisteet: Amazing Thailand :), arkea, buddhalaisuus, kielenopiskelu, lapset, muutto, pakkaustouhuja, Rukouspäivät, sairastelua, viisumi, ystäväkirjeet\nViisuminhakureissu sai onnellisen lopun. Perjantaina selvisimme immigrationista reilussa kahdessa tunnissa, (siihen tietysti lisää vajaa kolme tuntia taksissa Bangkokin ihanassa liikenteessä), joten kolmen maissa olimme saaneet auton pakattua ja olimme matkalla kohti kotia. Vähän jälkeen puolen yön olimme sitten kotona. Lauantaiaamuna sitten kymmenen maissa lähdimme lentokentälle vastaanottamaan seurakuntalaisiamme Tikkakoskelta. Veimme heidät hotellilleen keskustaan, ja illalla kävimme vielä yhdessä syömässä ja yötorilla katselemassa vilinää. Sunnuntain myös vietimme yhdessä koko poppoolla.\nMaanantaina aamulla Sagakin lähti ensimmäistä päivää uuteen kouluun. Hyvin oli neiti pärjännyt.. Kuulemma oli pitänyt Danista hyvää huolta ja selittänyt heti alkuun opettajille (thaiksi), että Daniel ei sitten ymmärrä thaita, mutta hän voi tulkata... Ja hyvin oli tulkkaus onnistunutkin. Varsinainen neljävuotias meillä... Me Tumpin kanssa olemme järjestelleet asioita tämän päivän. Ihan pian saapuvat vieraamme Bangkokista. Me majoituimme heillä viime viikon ja nyt osat vaihtuvat, kun he ovat meillä tämän viikon. Huomenna tiistaina sitten alkaa 60-vuotisjuhlat Chiangmain stadionilla. Paikalle odotellaan kuulemma noin 1000 osanottajaa. Juhlahumun laannuttua alkaakin sitten muutto ensi viikolla... Että säpinää riittää!!\nAi niin. Ja tasan vuosi sitten lähdimme Helsingistä kohti Thaimaata. Juhlan aihetta siis siinäkin. Äkkiä on aika mennyt!\nLähettänyt Kirsi klo 12:10 Ei kommentteja:\nTunnisteet: Bangkok, immigration, juhlia, lapset, pakkaustouhuja, vieraita, viisumi\nMaanantaina aamulla lähdimme ajelemaan suunnitelmien mukaan kohti Bangkokia, jossa torstai-aamuna oli tarkoitus mennä yhdessä thailaisen asioidenhoitajan, Mr. Samarnin kanssa viisumitoimistoon. Olimme ajaneet reilun 5 tuntia, kun kenttäsihteerimme Aila soitti, että viisumipaperimme eivät ole tulleet, älkää lähtekö vielä tulemaan.. No, olimme siis jo tulleet yli puoleen väliin, joten jatkoimme matkaa. Tunnelmat tietysti laskivat, kun kukaan ei osannut sanoa, milloin paperit tulisivat ja mitä sitten tapahtuisi – sillä tämänhetkiset viisumimme kuitenkin umpeutuvat ensi maanantaina 16.10.\nLähestyessämme Bangkokia, noin 100 km ennen alkoi hurja vesisade. Jono kulki 20-30 km/h nopeudella, ja pyyhkijöiden nopein vaihdekaan ei riittänyt. Ihmiset ajoivat hätävilkut päällä. Tämä hidasti matkaamme, kun pimeääkin jo oli. Tietyöt jatkuivat, ja käytössä oli noin 1,5 kaistaa, ja n.60km ennen Bangkokia jono oli pysähdyksissä tai mateli todella hitaasti. Toinen tunti kului siinä ruuhkassa, eikä matkaa taittunut montaa kilometriä. Olimme arvelleet, että olisimme olleet perillä klo 19 aikaan, mutta silloin olimme vielä 70 km päässä määränpäästämme. Vihdoin olimme kehätien risteyksessä, ja näytti siltä, että siellä voisi olla väljempää. Tumpin puhelin soi, tuli puhelu raamattukoululta – ja Tumppi vastasi juuri ratkaisevalla hetkellä – eikä nähnyt viimeistä kylttiä, vaan lähti väärästä rampista... joka olikin U-käännös takaisin pohjoiseen vievälle tielle! Ja välittömästi olimme taas jumissa liikenneruuhkassa – tällä kertaa menossa aivan väärään suuntaan! Lähimpään U-käännökseen oli matkaa 3 km, mutta aikaa siinä ruuhkassa tuon matkan tekoon kului melkein 2 tuntia!!! Saga nukahti klo 21, kun oltiin vielä aika kaukana, Daniel oli nukkunut päiväunet, joten jaksoi vielä valvoa. Perillä Björkbackoilla olimme sitten vihdon klo 22.40 – 4 tuntia myöhemmin kuin oli tarkoitus. Matka kesti siis 13 tuntia. Hieman olimme puuduksissa matkan jäljiltä.\nAamulla Tumppi lähti heti selvittämään raamattukoululle Ailan kanssa viisumiasiaa. Selvisi, että immigrationiin on tullut uusi sääntö: Jos viisuminanomus paperit eivät ole tulleet virastosta takaisin hakijalle, ei sinne saa mennä päivääkään liian aikaisin – tai muuten peritään tuplamaksu. Olisimme voineet siis mennä torstaina klo 10 niin kuin oli sovittu, virkailijat olisivat ottaneet meiltä täyden maksun viisumeista – ja sitten kertoneet, että olette liian aikaisin paikalla, tulkaa uudelleen maanantaina (jolloin olisi peritty kaikki samat maksut uudelleen)... Meille ei jäänyt muuta vaihtoehtoa, kuin jäädä odottamaan postia päivä kerrallaan, tulisiko paperit kuitenkin, vai joudummeko menemään vasta maanantaina, kun viisumit umpeutuu.\nAsian tekee hankalaksi vielä se, että seurakunnastamme Tikkakoskelta on tulossa ystäviä lauantaina, ja meidän piti olla heitä vastassa lauantai-aamuna Chiangmain lentokentällä. Sitten maanantaina Björkbackojen perhe piti lähteä taas ajamaan meille päin – he majoittuvat luonamme ensi viikon 60-vuotisjuhlien ajan. Kaikki muutkin lähtevät täältä pohjoiseen jo maanantaina, me vain jäämme odottelemaan viisumiasian kanssa tänne. Teemme asunnonvaihtokaupan Björkbackojen kanssa, jotka menevät siis meille Chiangmaihin, ja me jäämme heille tänne Bangkokiin... Tiistaina alkaa pohjoisessa juhlat, saa nähdä missä vaiheessa ehdimme mukaan.\nTilanne on lievästi sanottuna stressaava ja harmittava: Emme voi olla vastassa kotiseurakunnan vieraitamme ja viettää heidän kanssaan aikaa, ja meille majoittuvat vieraamme joutuvat menemään tyhjään taloon jossa odottaa typötyhjä jääkaappi.. Pieniä asioita, mutta harmittavia. Tämä on jälleen näitä tämän työn puolia – asiat eivät aina mene niin kuin on itse suunnitellut. Joten ei auta muu kuin ottaa päivä kerrallaan ja katsoa miten asia etenee – ja toivoa, että viisumiasia menisi hyvin. Vaihtoehtona siis on se, että virastosta annetaan meille vain kuukauden tai 3 kk:n viisumi, ja vuoden viisumia on tultava anomaan taas uudestaan... Toivomme ja rukoilemme, että näin ei kuitenkaan olisi, vaan voisimme saada suoraan vuoden viisumin ja säästyisimme jälleen reissaamiselta. 12 tunnin istuminen autossa kun ei ole herkkua aikuisillekaan, saatikka sitten 2- ja 4 -vuotiaille lapsille...\nLisätietoa, päiv. torstaina klo 19.48 :)\nTorstai-iltapäivällä thailainen asioidenhoitajamme soitti, ja kertoi, että neljän jälkeen oli tullut puhelu toimistosta, että puuttuvat paperimme olisivat nyt löytyneet! Joten huomenaamuna klo 10.30 menemme yrittämään viisumiasiaa immigrationiin! Näyttää siis siltä, että saatammekin ehtiä vieraitamme vastaan Chiangmaihin lauantaiaamuksi. Huomenna siis lähdemme heti asioiden valmistuttua ajelemaan kohti pohjoista. Toivottavasti vielä selviämme suht' jouhevasti toimistosta ulos... viimeksi meni neljä tuntia odotellessa. Mutta pääasia, että asia etenee ja saamme jatkoaikaa täälläoloon\nKiitos Taivaan Isälle tästä!!!!\nLähettänyt Kirsi klo 12:07 Ei kommentteja:\nTunnisteet: hässäkkää..., immigration, matkalla, sadekausi, viisumi\nOn maanantai-aamu ja auto pakattu. Heti aamupalan jälkeen lähdemme ajelemaan kohti Bangkokia - ja autossa istuessa pääosin meneekin tämä päivä. Olemme menossa uusimaan viisumeitamme ja majoitumme Bangkokissa lähettiperheen luona. Saga odottaa kovasti, että pääsee leikkimään suomen kielellä! Ilmeisesti perjantaina ajelemme sitten takaisin tänne pohjoiseen. Lauantaina tuleekin juhlaväkeä kotiseurakunnasta, he osallistuvat myöskin lähetyksen 60-vuotisjuhlille. Juhlat alkavat sitten ensi tiistaina. Mukava nähdä kotiseurakuntalaisia pitkästä aikaa!!\nMuistakaa matkaamme rukouksin, että varjeltuisimme liikenteessä - niin tuolla pitkällä matkalla kuin Bangkokin vilinässäkin.\nIloista lokakuun jatkoa ja tätä alkanutta viikkoa!\nLähettänyt Kirsi klo 12:06 Ei kommentteja:\nTunnisteet: matkalla, viisumi\nRukouspäiviä, koulunvaihtoa ja flunssaa\nViimeviikolla Tumppi oli Bangkokissa suomalaisten lähettien rukouspäivillä. Paikalla olivat lähes kaikki Thaimaan Fida-lähetit. Kirsi oli lasten kanssa kotona Chiang Maissa. Päivät olivat olleet oikein hyvät ja virvoittavat. Ohjelmaa oli aamusta iltaruokaan asti, ja loppuaika menikin muiden lähettien kanssa jutustellessa ja kokemuksia kysellessä. Väliviikko oli myös odotettu hengähdystauko opiskelujen keskellä, vaikka lomasta ei voinutkaan puhua kummassakaan päässä...\nLapset olivat viimeistä viikkoa vanhassa koulussa Little Starsissa. Perjantaina oli viimeinen haikea päivä vanhojen rakkaiden opettajien ja ystävien joukossa. Tosin Saga ja Daniel eivät juuri haikeilta vaikuttaneet: kova into päästä uuteen kouluun!\nTänään maanantaina Daniel jo lähti uuteen, kokonaan thai-kieliseen kouluun, joka sijaitsee aivan uuden kotimme lähellä. Iloisena poika meni uusien opettajien kanssa sisälle, eikä taakseen katsonut... Sillä miehellä ei ole paljoa sopeutumisongelmia!! Saga on tämän viikon lomalla (siis kotona).\nTumppi toi tuliaisina Bangkokista kuumetaudin, nyt on kuumeessa jo viidettä päivää. Muita oireita ei juurikaan ole, kurkku vain oli kipeä ja ärhäkän punainen pari päivää. Nyt koittaa levätä ja nukkua tautia pois. Kovasti toivomme ja rukoilemme, ettei tuo tauti tarttuisi lapsiin: Tumpillakin kun kuume ollut 39:ssä asteessa ja ensi viikolla meidän on mentävä koko porukalla viisuminhakureissulle Bangkokiin. Matkoihin jo menee autolla 2 päivää (n. 10 tunnin ajo suuntaansa) ja samoin perillä pari päivää asioiden hoitoon. Saga aloittaa koulun sitten lokakuun puolessa välissä ja lokakuun 17.päivä alkaa täällä Chiang Maissa lähetyksen 60-vuotisjuhla tiistaista perjantaihin.\nJuhlaviikon jälkeen alammekin tehdä muuttoa, sillä talon omistaja lupasi meille talon avaimet jo lokakuussa, kunhan remontti valmistuu. Kävimme kurkistamassa tilannetta perjantaina, ja kaikki on muuten valmista, ainoastaan verhot ja omistajan lupaamat kalusteet puuttuvat. Onneksi muuttomatka ei ole pitkä, ja sitä voi tehdä pikkuhiljaa omalla autolla. Opettajalta saamme lainaan pick-upin, jolla sitten lopuksi viemme isommat tavarat, eli lasten sängyt, kirjoituspöydät, ruokapöydän ja pari kaappia, sekä jääkaapin ja pesukoneen. Muita kalusteitahan meillä ei itsellämme vielä olekaan. Uuteen kotiin pitäisi saada hankittua pari keittiön kaappia astioiden säilytykseen, vedensuodatin sekä joitakin kattotuulettimia. Muut kalusteet tulee vuokranantajalta.\nOikein hyvää lokakuun alkua kaikille!\nKirpeitä ja kuulaita syysilmoja ihan pikkuisen kaipaillen\nLähettänyt Kirsi klo 12:04 Ei kommentteja:\nTunnisteet: arkea, lapset, pakkaustouhuja, Rukouspäivät, sairastelua, viisumi\n▼ lokakuuta 2006 (6)


Lapinkoirat Wiima ja Tihku: toukokuuta 2015\n"Tervetuloa kuvamatkalle katsomaan keväisiä luontokuvia! Minä ja emäntäotus ollaan kannettu kameraa lenkeillä koko vappuviikonlopun kun luonnon puhkeamista kevätkuosiin on niin mukava seurata."\nt. Wiima (vappuviikonlopun otoksia mm luontopolun varrelta)\nLuontopolun varret oli täynnä valko- ja sinivuokkoja\nMinä sitten tykkään kukkien tuoksusta, tuoksuvat melkein yhtä hyvälle kuin hevosen munkit!\nJääkauden muisto. Kivenlohkare on luonnossa ainakin viisi kertaa isompi kuin sen kuvasta voisi päätellä olevan. Tällä paikalla seistessä myös solisi ja lorisi, vieressä virtasi vikkeläliikkeinen puro, joka ei näy kuvassa. Siitä minä kävin lipittämässä vähän vettä, kun emännän toimesta vesipalvelu ei oikein pelannut.\n.. Joko taas sillä emäntäotuksella on tuo musta toosansa naaman edessä?! ..\n"Voitko nyt lopettaa tuon räpsimisen ja jatketaan matkaa..!"\nBongaa kuvasta pörröpöksy?\nTässä minä katselen emäntäotusta ja sen mustaa toosaa silmänkään rävähtämättä. Yhtäkkiä se sanoo, että "Tänne", ja niin minä ponnistan sutjakkaasti suoraan tästä kaislakasan yli. Luulen emäntäotuksen vähän hämmästyneen kun loikkasinkin yhdellä loikalla melkein syliin :) !\nToivottavasti linjakkaat reisilihakseni tallentuivat hypyssä kuvaan vai meniköhän sillä mammelilla tuo kuvajuttu taas ihan tärähtäneeksi ..\nEi kirkon vaan luonnon oma holvikaari\nJonkinlainen holvikaari tämäkin ^ , mutta ei meidän mielestä yhtä hieno kuin tuo ylempi. Polku meni tästä alta.\nMeidän kävi mielessä, että tämä maisema olisi kiva kuvata uudelleen parin päivän päästä. Ollaan aika varmoja, että kaikki tuo harmaa puusto hetkessä jo vihreää :)\nTennbyn kartano (Tennby Gård), Parainen\nTennbyn kartanon lampaita moikattiin, tietty!\nKartanolla on näin komea kiviaita ja portti\nEmännän kanssa ihmeteltiin, että mikä mahtaa olla näin kauniin keltaisena kukkinut pensas?! Tietääkö joku lukijoista?\nIsomman oikeudella ja niin edespäin...\nLenkkimme kulki golfkentän ohi\nTämmöinen kärrynpyörä nähtiin matkalla ja tietenkin se emäntäotus sai päähänsä, että minun pitää taas tällätä itseni siihen eteen ja poseerata. No, sen mieliksi minä sitten vähän poserasin, olenhan minä jo aika tottunut sen kaikkiin kotkotuksiin.\nMutta nyt oli tämän jutun loppu tässä. Jaksoitko katsoa kaikki kuvat? Onneksi olkoon vaan, sillä onhan se myönnettävä, että kukkakuva kukkakuvan perään käy loppujen lopuksi vähän tylsäksi - etenkin kun olisi ollut enemmänkin tällaista kaunista lappalaisneitoa kuviin tarjolla. Mutta näin tällä kertaa. Heipähei!\nKirjasi Terhi pvm sunnuntaina, toukokuuta 03, 2015 8 kommenttia:\nKirjasi Terhi pvm perjantaina, toukokuuta 01, 2015 Ei kommentteja:


Rajojen, identiteettien ja transnatio - Suomen Akatemia\nRajatutkimus on viimevuosikymmeninä yleistynyt ja herättänyt kiinnostusta erityisesti maailmaa järisyttävien tapahtumien yhteydessä. Huippuyksikkö tutkii valtion tilallista muutosta, tilallista sosialisaatiota ja identiteettejä, rajojen ylitystä sekä globaalien virtojen hallintaa. Perinteisten näkökulmien sijasta yksikön tutkimus on rakennettu siten, että tutkimukseen saadaan uudenlaisia näkökulmia rajoihin sekä kansojen ja yksilöiden identiteetteihin. Työ on tutkimuksellisesti ja yhteiskunnallisesti erittäin relevanttia ja ajankohtaista.\nTänä päivänä rajat eivät ole sidottu valtioon, vaan ne ilmenevät sekä sosiaalisina että teknologisina vallan ja kontrollin maisemina. Suljetut valtiot ovat siis muuttaneet mittakaavaansa ja venyneet verkostoiksi. Transnationalisaation eli rajojen yli tapahtuvan toiminnan tutkimuksessa yksikön erityinen mielenkiinnon kohde on suomalainen aluesuunnittelujärjestelmä. Lisäksi tutkimuksessa tarkastellaan sosialisaation, kansallisen identiteetin ja kansalaisuuden muokkautumista. Tutkimuksen ydin on ihmismaantieteessä, mutta huippuyksikössä ylitetään tieteenalojen rajoja sekä teorian että empiirisen tutkimuksen osalta.\nHuippuyksikön tavoitteena ovat tulokset, jotka voisivat parhaimmillaan muuttaa tutkimusalan käsitteitä ja keskeisiä lähestymistapoja. Yksi hankkeen suurimmista haasteista on kansainvälisen näkyvyyden saaminen suomalaiselle yhteiskunta- ja kulttuuritutkimukselle. Pyrkimyksenä on, että huippuyksikkö lisää maantieteen merkitystä tieteiden kentässä.\nprofessori Anssi Paasi, Oulun yliopisto (OY)\nJouni Häkli, Tampeeen yliopisto\nJarkko Saarinen, OY\nSami Moisio, OY\nViimeksi muokattu 29.5.2018


Lastenvaatteita syksyyn – Home Vanilla\nEtusivu / Kaupallinen / Lastenvaatteita syksyyn\nKaupallinen postaus Elloksen kanssa\nKaupalliset linkit merkitty alleviivatulla tekstillä\nKoulujen alkaminen on joka syksy jännittävää aikaa ja jotta arki lähtisi sujuvasti käyntiin, on hyvä tarkistaa missä kunnossa lastenvaatteet ovat. Omat pikkutaiturini ovat jo melkein ammattilaisia, sillä oma tyyli on pikkuhiljaa muotoutunut molemmille. Tytöillä on selkeästi eri sävelet, mitä vaatteisiin ja asusteisiin tulee. Toinen puhuu perusvaatteista, toinen kouluvaatteista. Tyttöjen värimaailma on myös erilainen, joten yritän ostaa jonkinverran neutraaleita vaatteita, jotka sopivat molemmille. Olisi aivan järjetöntä ostaa kaikkea aina kaksin kappalein, sillä toiselta jää kuitenkin pieneksi hyväkuntoisia vaatteita. Joskus kyllä ostankin tuplat eli molemmille omat, jos löydän jotain oikein tarpeellista. Kirpparilta saa kuitenkin vähän kompensaatiota.\nVaateostoksilla käyn yleensä yksin. Otan tytöt kuitenkin välillä vaateostoksille mukaan ja silloin saa vaikuttaa jossain määrin siihen, mitä ostetaan. Periaatteessa en halua ostaa sellaista, mikä jää kaappiin roikkumaan. Eli omat mieltymykset täytyy jossain määrin sysätä syrjään, vaikka suurimman osan itse valitsenkin. Näin voi käydä, jos ostaa vääränmalliset housut tai vaatteen mitoitus poikkeaa paljon normista.\nKoululaisen vaatekaappi sisältää helppoja vaatteita, joita lapsi osaa itse yhdistellä. Toisinaan tytöt saattavat pyytää minua valitsemaan asua, vaikka kannustan itse valikoimaan sopivaa päällepantavaa. Suosin lastenvaatehankinnoissa yksinkertaisuutta eli vähemmän muotivaatteita, kuten printtejä, kuoseja, tekstejä ja hankalia leikkauksia. Haluaisin ostaa kestävää kehitystä tukevia tuotteita, joista on usein vähän tietoa esillä.\nLastenvaatteet: Ellos kids\nSnowbird – fleecetakki on neutraali ja lämmin takki viileneviin alkusyksyn päiviin, kun takkia ei vielä tarvita. Myöhemmin syksyllä se toimii kuoritakin alla ja pehmoinen materiaali tuntuu miellyttävältä.\nMustat peruslegginssit on tehty ekologisesta puuvillasta, joka on viljelty ilman kemiallisia torjunta-aineita ja keinotekoisia lannoitteita. Tämä on yksi helpoin “perusvaate”, mikä pelastaa päivän. Sopii kaiken kanssa, voi käyttää myös hameen kanssa kun sää viilenee. Käytössä toimiva ympäri vuoden.\nAbbey takki on kevyesti topattu ja hempeän sävyisenä sopisi täydellisesti nuoremmalle tyttärelle. Tässä vaiheessa on hyvä varautua jo kylmempiin keleihin, sillä hellekesän jälkeen lämpötilan putoaminen tuntuu selvästi iholla. Ei riittänyt collegetakki, kun lämmintä oli +21 astetta illalla.\nSofie – legginssit poikkeavat hieman kulutustottumuksistani, mutta hyvällä tavalla. Kaiken ei aina tarvitse olla niin peruslinjaista, hieman moderni käy myös. Tykkään enemmän paksuraitaisista vaatteista, ellei pohja ole valkoinen ja siinä ohuet mustat raidat. Nämä pystyraidat ovat itseasiassa aika kivat. Tuote on valmistettu ekologisesta puuvillasta, jonka valmistukseen ei ole käytetty kemiallisia torjunta-aineita, keinotekoisia lannoitteita tai geenimuuntelua.\nValkoinen Alya – mekko on minun ykkösuosikki! Se on niin suloinen ja vaikka edustaakin kesätyyliä, voitanee käyttää myös pitkälle syksyyn legginssien ja neuletakin kanssa. Mekko on 100% puuvillaa, mikä on viljelty Better Cotton Iniative (BCI) – aloitteen mukaisesti. Erityisesti lastenvaatteissa on tärkeä suosia ekologisempia vaihtoehtoja, sillä vaatteet jäävät nopeasti pieneksi ja vastuullisuuden merkitys korostuu entisestään. Materiaali myös tuntuu paremmalta ja on todennäköisesti laadukkaampaa (omien kokemusten mukaan). Lisätietoa Elloksen sivuilta.\nBasic farkut, kukapa voisi vastustaa? Farkut ovat sellainen ikuisuuskysymys, sillä tytöillä on tietyt värit niiden suhteen. Nämä perusfarkut kuuluvat must have – kategoriaan. Istuvuus ja oikea koko ovat kaiken perusta, sillä näissäkin voi tehdä huteja. Tätä farkkumallia saa tässä tummemmassa sekä vaaleammassa sävyssä, joten molemmille tytöille löytyy “oikeat” värit.\nBow ballerinat ovat tyylikkään tytön valinta. Sopivat juhliin, mutta myös kaupungille, teatteriin tai muuhun menoon perheen kanssa. Tunnustan, ballerinat ovat minun heikko kohtani ja täytyy olla tarkkana, ettei kaappiin jää käyttämättömiä kenkiä. Tällä hetkellä mennään periaatteella max. kahdet juhlakengät/lapsi, mieluiten yhdet.\nEdellinen artikkeliLouis Vuitton Agenda\nSeuraava artikkeliPienen budjetin vessaremontti


AVUSTAJATOIMINTA. Avustajatoiminnan kaksi kärkeä: täydentävä kotiapu ja tärkeä työkokemus Keski Suomen yhteistyöseminaari PDF\nDownload "AVUSTAJATOIMINTA. Avustajatoiminnan kaksi kärkeä: täydentävä kotiapu ja tärkeä työkokemus Keski Suomen yhteistyöseminaari 10.5."\n1 AVUSTAJATOIMINTA Avustajatoiminnan kaksi kärkeä: täydentävä kotiapu ja tärkeä työkokemus Keski Suomen yhteistyöseminaari Avustajatoiminnasta ammattiin hanke Hankkeella kaksi tärkeää painopistettä Tuottaa mahdollisimman hyviä avustajapalveluja asiakkaiden kotona selviytymisen tueksi Avustajien työllistäminen, koulutus hankkeessa, jatkotyöllistymisen ja/tai kouluttautumisen tukeminen 1\n2 Avustajatoiminnan periaatteita Jokaisella asiakkaalla on henkilökohtaiset avuntarpeensa. Huomioidaan palvelun yksilöllisyys. Avustajatoiminta ei korvaa kunnallista ja yksityistä kotihoitoa, vaan on tukemassa sitä. Avustajatoiminta ei saa kilpailla yksityisten palveluntuottajien kanssa. Keski Suomen avustajatoiminta on osa valtakunnallista hanketta. Yhtäläisiä toimintamalleja, pyritään takaamaan tasalaatuista palvelua eri puolille Suomea. Yhdessä tekemisen periaate Avustaja työskentelee asiakkaan luona vain hänen ollessaan kotona. Kotitöitä voidaan tehdä asiakkaan kanssa yhdessä, huomioon ottaen asiakkaan voimavarat. Vuorovaikutus on tärkeä osa työtä. Yhden käynnin pituus on 2 tuntia. Vaitiolovelvollisuus. 2\n3 Avustajan työtehtävät Auttaa asiakasta tarpeen mukaan arkisiivouksessa, ruoanlaitossa, leipomisessa ja pyykkihuollossa. Lähteä saattajaksi kodin ulkopuolelle: kauppaan, kerhoon, pankkiin, lääkäriin tai ystävän luo. Tulla seuraksi, lähteä ulkoilemaan. Auttaa postin, lehden ja kirjan lukemisessa. Tehdä pienimuotoisia piha ja ulkotöitä. Omaishoitajan virkistäytymismahdollisuus kodin ulkopuolella avustajan jäädessä kotiin apua tarvitsevan kanssa. Avustajan työtehtäviin eivät kuulu Hoidolliset työtehtävät; haavahoidot, lääkkeiden jako Sirkkelin käyttö Ei kilpailla palveluntuottajien kanssa Isot matot imuroidaan Ikkunoita pestään 1 2 ikkunaa käyntikerralla työturvallisuus huomioiden. 3\n4 Keski Suomen aluehanke Avustajatoimintaa tällä hetkellä Hankasalmi Joutsa (Joutsa, Leivonmäki) alkaen Jyväskylä Keuruu Muurame * Uurainen ** Äänekoski (Konginkangas, Sumiainen, Suolahti, Äänekoski) alkaen * asiakkaita myös Säynätsalossa, Kuohulla ** asiakkaita myös Tikkakoskella, Kuikassa Keski Suomen aluehanke Asiakastalouksia yht. 316 (vuonna ) SI taloudet 45,07 % SV taloudet 32,72 % RV taloudet 14,45 % RN taloudet 7,76 % Työtunteja yli tuntia/kk (2011 tilasto) Asiakaskäynnit vaihtelevat useasta kerrasta viikossa yhteen kertaan kuukaudessa. 4\n5 Rahoitus Keski Suomen ELY keskus TE toimistojen myöntämät palkkatuet Kuntatuet/ lisät Sotainvalidien Veljesliitto Hallinnon tuki Toimintatuki Tuki ja perinnesäätiön tuki Asiakasmaksut Asiakasmaksut alkaen Sotaveteraanit, heidän puolisonsa ja leskensä 9 /h Rintamaveteraanit, heidän puolisonsa ja leskensä 9 /h Rintamanaiset, heidän puolisonsa ja leskensä 9 /h Kaatuneiden omaiset 9 /h Sotainvalidit, heidän puolisonsa ja leskensä 9 /h. (Valtakunnallisesti Sotainvalidien Veljesliitto tukee jäsentensä käyttämää avustajapalvelua 4 /tunti. Asiakkaan hinta on 5 / tunti.) 5\n6 Avustajaksi Avustajaksi palkataan korkeampaan korotettuun palkkatukeen oikeutettuja henkilöitä. Kiinnostunut työskentelemään avustajana, motivoitunut. Sopiva henkilö asiakastyöhön. Avustajat 2012 ( ) Avustajia työskentelee keskimäärin 20 henkilöä/kk Uusia työsuhteita solmittu 2012 aikana 10 Päättyneitä työsuhteita 9 3 kuukautta avustajatyön jälkeen; tiedossa 4/3 henkilöä Kokopäivätyö 2; 1 vakituinen, 1 määräaikainen Osapäivätyö 1 Koulutuksessa, eläkkeellä, muuta Naisia 18, miehiä 4 Keski ikä 47 vuotta, alle 25 vuotiaita Sairauslomia 115,5 pv 6\n7 Avustajia koulutetaan Veljesliiton peruskurssi (3 pv) Veljesliiton jatkokurssi (2 pv) Avustajatapaamiset ja hankkeen omat koulutukset joka kolmas viikko; työelämän pelisäännöt, asiakaspalvelu ja avustajan työtehtävät Hoivatyön kurssi (24 h) EA 1 kurssi (16 h) Hygieniapassi Työturvallisuuskortti (8 h) Mahdolliset koulutukset tulevaisuudessa mm. lähihoitajan tutkinnon osien suoritus, oppisopimuskoulutus, hoiva avustajan koulutus. Jatkopolutus toimenpiteet Kehitys ja jatkokeskustelut Surveypal Jatkosuunnitelmien teko CV:n teko/päivitys, ohjaus Hakemuspohjat ja työnhaut avoimille työmarkkinoille Verkostoituminen mm. yritysyhteistyö. Työvoimapoliittisia koulutuksia tuottavat yritykset, erilaiset muut hankkeet, Aikuisopisto, kaupunki ja kunnat. 7\n8 Avustajan perehdytys ja ohjaus avustajantyöhön Perehdytys toimistolla yksi päivä Kokeneen avustajan mukana asiakastyössä noin viikon Muu henkilökohtainen ohjaus työsuhteen aikana mm. palautekeskustelut toimistolla, puhelinkeskustelut Asiakaskäynnit asiakkaan kotona; (asiakas, asiakkaan omainen, kotipalvelutyöntekijä, avustaja, projektityöntekijä) Muu konkreettinen ohjaus avustajantyöhön Työn sisällöstä sopiminen asiakkaan luona Pyörätuolin käyttö Huomioitavaa avustamisessa Asiakaslähtöinen työ Siivoustyö Asiointiapu kodin ulkopuolella Tilastotietoa ( ) Kotikäynnit ja neuvottelut 14 kertaa Työhaastattelut 17 henkilöä Kehityskeskustelut/CV/Hakemus 19 kertaa Yhteistyö tapaamiset / toiminnan esittelyt 10 kertaa mm. Te toimisto, ELY keskus, Keuruu, Joutsa, Leivonmäki, Veteraani järjestöt, Oivakeskus, Muistipoli/Jyväskylä 8\n9 Hanke päättyy uusi alkaa uskotaan niin! Erityistä huomioitavaa on, että hankkeen ELY keskus rahoitus on lokakuun 2012 loppuun. Hankkeen viisivuotiskausi päättyy Uuden hankkeen suunnittelu on aloitettu. Uuden hankkeen alku vuoden 2013 alussa. Tarkoituksena on saada avustajatoiminta jatkumaan tauotta. Erilaisia rahoitus vaihtoehtoja kartoitetaan. Suunnitelmat vuodelle 2012 Uuden hankkeen käynnistäminen. Asiakkaiden palvelun tarpeeseen vastaaminen. Avustajapalvelun toteuttaminen tauotta. Asiakastyytyväisyys. Avustajatyytyväisyys. Ohjausryhmäja avustajatoiminnan työryhmä työskentely. Yhteistyö veteraanijärjestöjen kanssa. Avustajille hyvä työkokemus, koulutus ja jatkotyöllistyminen. Muu yhteistyö ja tiedotus. 9\n10 Yhteystiedot ja www sivut Keski Suomen avustajatoiminnan yhteyshenkilöt: Keski Suomen Sairaskotisäätiön Sotainvalidien Sairaskoti Avustajatoiminta Keskussairaalantie 40, Jyväskylä Toimisto avoinna arkisin klo 8 16, p projektipäällikkö Kirsi Valkonen projektisihteeri Taru Lampinen sähköposti: suomensairaskotisaatio.fi ja Kirsi Valkonen 10


Kolme poikaa ajelehti Tyynellämerellä 50 päivää - Ulkomaat - Ilta-Sanomat\nKolme poikaa ajelehti Tyynellämerellä 50 päivää\nJulkaistu: 25.11.2010 8:58\nTyynellämerellä 50 vuorokautta ajelehtinut poikakolmikko selvisi koettelemuksestaan hengissä.\nUutissivusto Stuffin mukaan pojilla ei ollut koko aikana muuta ruokaa kuin muutama evääksi otettu kookospähkinä ja yksi lokki, jonka he saivat kiinni ja söivät raakana. He joivat sadevettä ja viimeisinä päivinä merivettä pieninä kulauksina.\nKolmikko lähti veneilemään Uuteen-Seelantiin kuuluvan Tokelaun vesille 5. lokakuuta. Kun poikia ei löydetty etsinnöissä, heidän otaksuttiin hukkuneen ja heille pidettiin muistopalvelus kotisaarellaan Atafun atollilla.\nKalastusalus poimi teinipojat pienestä veneestään keskiviikkona Fidzhin koillispuolella. He olivat ehtineet ajelehtia 1300 kilometriä.\n- He olivat hyvin laihoja, mutta fyysisesti hyvässä kunnossa, kertoi kalastusaluksen perämies Tai Fredricsen uutissivuosto Stuffille.\nVeden ja ruoan lisäksi ainoa ensiapu, jota he tarvitsivat, oli voide pahoihin auringon aiheuttamiin palovammoihin.


Moraalinen paradigma – Kotimaa\nKirjoitin edellisen Päivi Räsäsen ja kirkon välisen mittelön yhteydessä kuusi vuotta (31.07.2013) sitten (https://www.kotimaa.fi/blogit/paeivystaevae-eetikko/), miten kirkon äänen kaapanneille pitäisi vastata asia-argumentein eikä fraaseilla armosta ja rakastavasta Jumalasta. Nyt arkkipiispa Tapio Luoma vastaa (sic) Räsäselle Raamatun kertovan, ”että ihmiseksi syntyneenä Jumalana Jeesus on Herra”!\nKiintoisa näkökulma. Radikaalin arvokonservatismin sekä populismin nousun ja moraalisen paradigman murtumisen aiheuttaman pelon/tuskan yhteys on ilmeinen. Tästä turvattomuuden tunteesta on kysymys kun hätäillään perinteisten arvojen kyseenalaistamisesta. Sanonta ”niin on, miltä näyttää” on kääntäen ilmaistuna ”mistä ei puhuta ja mikä ei näy, sitä ei ole”. Voimistuviin autoritäärisiin ja nationalastisiin nykyvirtauksiin tämä ajattelu kuuluu vahvanai niin Jyrkin mainitsemassa yhteisössä idässä kuin meillä ja muualla, lähempänä että kauempana.\nJyrkin kolumnin viimeistä virkettä en kyllä ymmärtänyt, vaikka luin sen moneen kertaan. Mitä tarkoittaa selkokielellä jonkin asian nostaminen ”itsenäisyyspäivän hautavartioiden – – – rinnalle moraaliseksi paradigmaksi”?\n”Arvokonservatismi” tai ”populismi” sanoja kannattaa käyttää aika varovasti. Pride-liike on pelkkää populismia, sehän pyrkii alistamaan kaikki omaan ideologiaansa. Ja väittää sitä jopa suunnilleen ainoaksi oikeaksi. Ja tietysti pyrkii kansa suosioon.\nSanaa ”arvokonservatismi” käytetään yleensä kielteisissä yhteyksissä. Mikäli sillä tarkoitetaan Kirkon pysymistä alkuperäisessä opetuksessaan, niin todellakin, kyse on arvokonservatismista. Kristityt ovat aina pitäneet kaikkia ihmistä Jumalan kuvana . Tässä käsityksessä on hyvä pysyä, eli olla konservatiivi.\nPride-liike ja muut ”arvoliberaalit” taas eivät juurikaan arvosta ihmiselämää. He voivat vapaasti puhua syntymättömien lasten surmaamisesta ”naisten oikeutena” tai sairaiden ja heikkojen surmaamisesta armomurhina. Liike on olennaisesti ateistinen, pelkkään maailmaan sitoutunut.\nLopuksi, eivät kristityt hätäile tai ole turvattomia. Herra itse opetti, että uskovat eivät ole maailman silmissä suosittuja. ”Mutta ennen tätä kaikkea he käyvät teihin käsiksi ja vainoavat teitä ja vetävät teidät synagoogiin ja heittävät vankiloihin ja vievät teidät kuningasten ja maaherrain eteen minun nimeni tähden.” (Luuk. 21:12). Näitä siis odotamme ilolla.\nJari. H Kommenttiani kirjoittaessani en ajatellut lainkaan Pride-tapahtumaa, sukupuolivähemmistöjä tai – enemmistöjä enkä jakoa konservatiivi- tai liberaaluskovaisiin. Viehätyin Jyrkin käyttämästä neuvostotermistä ”moraalinen paradigma” ja aloin pohtia den suhdetta toiseen kiinnostavaan käsitteeseen nimeltä ”kognitiivinen dissonanssi”. Ne avaavat yhdessä kiintoisia havainnointinäkökulmia moniin asioihin.\nTeologia ei ole (ainakaan sen harjoittajien mielestä) ideologia vaan tiede, eikä mitenkään sidottu mihinkää ”uskontoon”. Aloittihan Helsingin Yliopiston teologinen tiedekunta juuri islamin opetuksen ( https://blogs.helsinki.fi/islamictheology/ ).


hyvinvointitutkimus Archives - Puheenvuoroja\nPaholaisen asianajajana – Kuinka tuhota hyvinvointivaltio?\nKatolisten paavien valinnan yhteydessä on perinteisesti käytetty paholaisen asianajajaa. Hänen tehtävänään on ollut osoittaa ehdokkaiden heikkouksia, jotta valituksia tulisi mahdollisimman vahva henkilö. Samassa hengessä olen vuosien mittaan miettinyt, miten hyvinvointivaltion institutionaalisen rakenteen voisi tuhota mahdollisimman tehokkaasti – vaikkapa yhdessä vaalikaudessa – voidakseni kiinnittää huomiota sen mahdollisiin piileviin heikkouksiin.\nHistoriallinen todistusaineisto osoittaa, että hyvinvointivaltiota ei saa murrettua suoralla hyökkäyksellä. Syykin on yksioikoinen. Julkilausuttu pyrkimys leikkauksiin tuottaa yhtä vahvan tai vahvemman vastavoiman, joka ryhmittyy järjestelmän ytimien ympärille. Missään päin läntistä maailmaa hyvinvointivaltion rakenteita ei ole onnistuneesti murrettu näin. Asiaa aktiivisesti edistänyt Margaret Thatcherkin epäonnistui tavoitteessaan: hänen aikanaan valtion menot itse asiassa lisääntyivät.\nOlen kuitenkin löytänyt neljä mahdollista mekanismia. Ensimmäinen niistä on niin sanottu Concorde-efekti, jolla kuvataan järjestelmän ja sen toimintaympäristön yhteensopimattomuutta. Mitä huonommin toimintaympäristö ja institutionaalinen rakenne sopivat yhteen, sitä todennäköisimmin ja korkeammalta institutionaalinen rakenne lopulta romahtaa. Tämä aiheutuu yleensä siitä, että institutionaalinen rakenne jatkaa historian ehdollistamana. Ilman vuosien 2005 ja 2014 työeläkeuudistuksia tuo järjestelmä olisi ollut tällä tiellä. Nähtäväksi jää, onko SoTe-uudistuksessa onnistuttu kuromaan kiinni vastaava instituutioiden ja toimintaympäristön välinen kuilu.\nToinen mekanismi on Sammakon keittäminen. Tällöin tehdään toistuvasti pieniä “teknisiä” muutoksia, joihin kukaan ei reagoi riittävästi. Pitkällä aikavälillä muutokset ovat kuitenkin peruuttamattoman suuria. Esimerkiksi indeksien jäädyttäminen on sammakon keittämistä.\nKolmas mekanismi on harjoitetun politiikan ei-toivotut seuraukset. Esimerkiksi kasvun ja työllisyyden edistämisen nimissä voidaan heikentää muiden tavoitteiden toteutumista. Muun muassa työhön kannustamiseksi voidaan tuhota viimesijaisen turvan rakenteita ja heikoimmassa asemassa olevien elämisen edellytyksiä.\nNeljäs mekanismi on Itseään toteuttavat ennusteet. Kun riittävän moni on jostakin asiasta jotakin mieltä, tämä ennuste toteutuu, vaikka sillä ei olisikaan vahvoja tieteellisiä perusteita. Kun riittävän moni toteaa, että hyvinvointivaltio ei toimi, luottamus menee ja ihmiset alkavat rakentaa yksilökohtaisia rakenteita.\nItse kukin voi päätellä ajankohtaista poliittista keskustelua seuraamalla, kuinka pitkällä tällä tiellä ollaan. Minä katselen tulevaa kevättä näiden mekanismien näkökulmasta.\nHyvinvointisosiologian professori ja Kuopion hyvinvointitutkimuskeskuksen johtaja


Miten ostaa lippuja härkätaistelun\n(+34) 91 576 45 33 ticketstoros@ticketstoros.com\nBullfighting tickets Madrid\nFAQ Miten ostaa lippuja härkätaistelun\nTämä on perus opas siitä, miten ostaa lippuja härkätaistelun, kun meidän 30 vuotta kokemusta . Nämä ovatUsein kysyttyjä kysymyksiä ( FAQ )\n1. Wich onparas tapa varata lippuni vartenhärkätaistelu ?\nParas tapa on varataliput meille , muutamia viikkoja tai muutamia kuukausia ennen taistelua . Liput odottaa sinua Teyci's toimistossa samana päivänähärkätaistelu , mistä 11:00 astialustataistelu\n2. Ovatko liput yhdessä ?\nKaikki liput ovat numeroitu , on osoitettu paikkaa. Kaikki lippujen varaus samassa järjestyksessä linjan aina yhdessä . Jos voit valita , sillä Exemple , 20 liput yhdellä rivillä ,20 liput on yhdessä . Jos varaat 20 lippuja separatelly , he voivat olla yhdessä tai ei .\n3. Mitä " Sombra " , " Sol " , " Sol / Sombra " ja Tendido tarkoittaa?\nSombra tarkoittaa Shade , Sol tarkoittaa Sunny § , Sol / Sombra onpieni osahärkätaisteluareena , puoli Sun , puoli varjossa . Tendido on nimi sopivimman rivit ( riippuen härkätaisteluareena , alkaen 1. krs Rivin 10 tai 20 tai enemmän) .\n4. Useimmat taistelut alkavat klo 19:00 PM . Pitäisikö minun varata lippuja aurinkoisessa osassa ?\nAurinko on lämmitystendidos koko päivän . Touko-elokuussa , voit ollaaurinkoinen osiossa 40 ° tai enemmän . Lapsille tai ikäihmiset , varaus liput varjossa ( sombra ) on erittäin suositeltavaa .\n5. Onko VIP-liput ?\nKyllä , niitä kutsutaan Barreras ( Front Row ) , Contrabarreras (toinen Front Row ) , ja Delanteras Bajas (kolmas Front Row ) . Ole hyvä älä harkita lippujaSol VIP-liput . Ne eivät ole.\n6. Milloinkausi alkaa Espanjassa?\nKausi alkaa maaliskuun puolivälissä ja päättyy lokakuun puolivälissä .\n7. Mihin aikaanhärkätaisteluissa alkaa ?\nAlkuhärkätaistelu määräytyytuntia auringonvaloa , ja vahvistaaPlaza joitakin viikkoja ennen jokaista juhla. Normaalisti härkätaisteluissa alkaa klo 17.00 maaliskuussa vähitellen alkaa myöhemmin , saakka 19:00 kesällä , ja alkaa noin 17:30 syksyllä .\n8. Mikä on" novillada " tai " corrida de novillos " ?\nNovillada tai corrida de novillos onkoulutus taistelu ,härkätaistelu välillä nuorten sonnien ja matadors jotka eivät ole vielä tullut täysin pätevä . Hinnat ovat noin puolet normaalin härkätaisteluista . Madrid he silti herättää paljon jännitystä . Jos arenot perehtynyt härkätaistelun , voit willnot nähdä eron .\n9. Voivatko lapset käyväthärkätaistelu ?\nKyllä , niin kauan kuin ne ovat aikuisten seurassa . Ei ole erityisiä hinnat lapsille .\n10. Kuinka kauanhärkätaistelu kestää?\nHärkätaistelu voi kestää puolitoista kaksi ja puoli tuntia ( 1 ½ - 2 ½ tuntia ) .\n11. Mitä tapahtuu, jos sataa ?\nHärkätaistelu voi vielä tapahtua , jos sataa . Vain siinä tapauksessa kovaa , jatkuva sade se peruutetaan . Jos se keskeytetään ennenalkua kyseisen päivän härkätaistelu , asiakkaat aina saada takaisinlipun hintakunkin sijainti , tehdään toimittamalla liput suoraanhärkätaisteluareena . Jos he keskeyttäähärkätaistelu kun se on jo alkanut ( vaikka vain yksi sonni on taistellut ) , ei ole mahdollisuutta palautukseen . Alle1% härkätaisteluista ovat keskeytetty, koskasade .\n12. Voinko tulla jälkeenhärkätaistelu on jo alkanut ?\nKyllä , mutta vain välillä tauoilla sonneja.\n13. Voinko ottaa kuvia ?\nKyllä , ei ole rajoituksia valokuvaukseen .\n14. Kuinka paljon etukäteen olisi lippuja ostaa ?\nNykyistä aiemmin ostat lippuja , sitä suurempi mahdollisuus valitaparhaat paikat .\nbullfight april 2018\nbullfight june 2018\nbullfight march 2018\nbullfight may 2018\nFeria Otoño 2017\nBullfight Madrid San Isidro 2018\nBullfighting schedule 2018\nBullfighting calendar 2017 madrid\nas Koupit vstupenky\nווי צו קויפן טיקיץ פֿאַר בוללפיגהטינג\nLàm thế nào để mua vé cho trận đấu bò tót\nCara membeli tiket untuk adu banteng\nOlee otú ịzụta tiketi maka ịlụso oké ehi ọgụ\nত্ত ষাঁড়ের লড়াই জন্য টিকেট কিনতে কিভাবে\nЯк купіць квіткі на бой быкоў\nBullfighting üçün bilet almaq üçün necə\nكيفية شراء تذاكر ل مصارعة الثيران\nאיך לקנות כרטיסיםלמלחמות שוורים\n2018 Copyright © Madridbullfight. All Rights Reserved


Viidakon terävimmät päät | tieku.fi\nViidakon terävimmät päät\nApinat tuntevat luonnonlääkkeitä, tajuavat 3 000 sanaa ja muistavat paremmin kuin yliopisto-opiskelijat. Niiden älykkyydestä on löydetty jopa ylivertaisia piirteitä.\nLea Holtze, Lars Thomas, Anders Prieme & Rasmus Kragh Jakob\nArkipäivän fysiikka hyvin hallussa\nLuonnossa tehtyjen havaintojen mukaan apinat käyttävät monenlaisia apuvälineitä ja tunnistavat materiaaleja.\nApinoiden on nähty turvautuvan jopa neljään eri työkaluun tietyssä järjestyksessä, kun ne tavoittelevat hunajaa.\nVasta viime aikoina aiemmille huomioille apinoiden kyvyistä on saatu tukea laboratorio-olosuhteissa suoritetuista kokeista.\nKysymykseen, tajuaako apina aineiden fyysisiä ominaisuuksia, saatiin vastaus kahdeksalta kapusiiniapinalta. Niiden piti valita kuivatun banaaniviipaleen onkimiseen sopiva apuväline.\nMateriaalivaihtoehtoja oli kolme, esimerkiksi puu, naru ja muovi. Tutkimus paljasti, että apina erottaa, millainen apuväline on tarkoituksenmukainen, joten se ymmärtää materiaalien fyysisiä ominaisuuksia, kuten jäykkyyden.\nApinat saivat valita kolmesta vaihtoehdosta parhaan työkalun suupalan onkimiseen. Vaihtoehdot olivat puukeppi (vas.), naru ja muovinpala (oik.). Tutkittuaan aineita kaikki apinat päätyivät käyttämään jäykkää puukeppiä.\n© Noemi Spagnoletti\nApinat lääkitsevät itseään\nSimpanssit ja eräät muut kädelliset oppivat hoitamaan vaivojaan sukupolvelta toiselle periytyvän tiedon mukaan.\nRohdosperinteen jatkaminen on esimerkki apinoiden kyvystä omaksua ja opettaa taitoja.\n© Martin Harvey/Biosphoto\nHiili neutraloi haitta-aineita\nSansibaringueretsa järsii puuhiiltä, kun se haluaa lievittää myrkyllisen ravinnon, kuten mangopuiden lehtien, aiheuttamia vatsanväänteitä.\n© Michael Huffman\nKarvas neste tappaa matoja\nTutkimusten mukaan niillä simpansseilla, jotka imevät mehua karvasvernoniasta, on vähemmän loismunia ulosteessaan.\n© Pete Oxford/NaturePL\nSienitautiset apinat vohkivat sipuleita\nKapusiiniapinat hierovat ihoaan sipuleilla, joita ne kähveltävät kasvimailta. Sipulin neste auttaa pitämään sieni-infektion kurissa.\n© John Waters/NaturePL\nTuhatjalkainen antaa hyttysöljyä\nMustamakit hankaavat turkkiaan myrkyllisellä tuhatjalkaisella. Myrkky ei vaaranna apinoiden terveyttä. Se vain pitää hyttyset loitolla.\nYliopisto-opiskelijat hävisivät simpansseille muistitestissä\nApinat pärjäsivät ihmisiä paremmin vaikeassa muistikokeessa. Nuoret simpanssit muistivat helpommin kuin yliopisto-opiskelijat numeroiden 1–9 satunnaisen järjestyksen.\nKokeessa loisti etenkin Ayumuniminen urossimpanssi, joka pystyi painamaan mieleensä näytölle ilmestyvien numeroiden järjestyksen 80 prosentin onnistumisprosentilla, vaikka numerot olivat näkyvissä vain sekunnin viidesosan.\nOpiskelijoilla oikeiden vastausten osuudeksi tuli vaatimattomasti 40 prosenttia.\nNumerot 1–9 ilmestyivät täysin satunnaisessa järjestyksessä. Kun Ayumu kosketti ykköstä numerot hävisivät. Ayumu pystyi yleensä muistamaan oikein loppujen numeroiden paikat.\n© PRIMATE RESEARCH INSTITUTE of KYOTO UNIVERSITY/AFP/Scanpix\nSimpansseilla on inhimillisiä piirteitä\nSimpanssit muistuttavat ominaisuuksiltaan ja käyttäytymiseltään ihmisiä. Ne ovat avuliaita, kasvattavat pitkäjännitteisesti jälkeläisiään ja käyttävät työkaluja ja aseita esimerkiksi pyydystäessään termiittejä ja toisia kädellisiä syötäväksi.\n© Anup Shah/NaturePL\nAikuistumiseen liittyy simpansseilla samantapaisia haasteita kuin ihmisilläkin. Emo kuitenkin opettaa poikasilleen tietoja ja taitoja, jotka auttavat niitä ottamaan paikkansa yhteisössä. Ne oppivat esimerkiksi onkimaan termiittejä puusta.\nPienet apinat keihästetään\nVuonna 2005 antropologi Jill Pruetz havaitsi simpanssien saalistavan aseilla pieniä galagoja eli korvamakeja, jotka olivat piilossa ontoissa puissa. Simpanssit iskivät 70 senttiä pitkän keihään suurella voimalla koloon ja vetivät saaliinsa ulos.\nSimpanssi käyttäytyy huomaavaisesti\nUseiden tutkimusten mukaan simpanssit osaavat jossain määrin asettua toisen asemaan ja olla avuliaita. Esimerkiksi kun ihminen koetilanteessa pudotti esineen, simpanssi tuli nostamaan sen hänen puolestaan.\nOranki ei kangistu kaavoihinsa\nVanhastaan on ajateltu, että eläimistä ei oikein ole kehittämään ongelmanratkaisukeinoja. Kekseliäisyyttä onkin pidetty tähän asti ihmisen yksinoikeutena – ilmeisesti turhan omahyväisesti.\nEtenkin orankien on nimittäin todettu saavan jatkuvasti ideoita. Kokeessa orangin, simpanssin ja bonobon eli kongonsimpanssin piti saada suuhunsa mehua kupista, jossa on suorakulmainen putki, käyttämällä avuksi taipuisaa johtoa, jota ne voivat nuolla.\nKumpikin simpanssilaji käytti johtoa sillä tavalla kuin oli ajateltukin, mutta oranki keksi aivan uudenlaisen menetelmän. Se oivalsi, että johtoa on mahdollista käyttää pillinä, jonka läpi mehua pystyi imemään suuhun nopeasti.\nOranki keksi käyttää johtoa imupillinä ja osoitti näin, että lajin ominaisuuksiin kuuluu kyky ratkaista ongelmia luovasti.\n© Héctor Marín Manrique\nHuuto varoittaa vihollisista\nLänsiafrikkalaiset valkoparta- eli dianamarakatit ovat kehittäneet yksinkertaisen kielen. Laumojen jäsenet viestivät keskenään huudoilla ja voivat päätellä näiden eroista, millainen saalistaja marakatteja uhkaa.\nTieto taas auttaa marakatteja valitsemaan tilanteeseen parhaiten sopivan pakenemistavan. Valkopartamarakatit pystyvät kertomaan myös vaaran asteen huudon tai huutosarjan laadulla.\nYksityiskohdat paljastavat esimerkiksi, kuinka kaukana saalistaja liikkuu. Marakatit voivat päästää varsinaisten varoitusmerkkien lisäksi huolenilmauksia. Jokin lauman jäsen saattaa antaa vihiä vaarasta tyyliin "luulen nähneeni vihollisen".\nSosiaaliset valkopartamarakatit muodostavat sekalaumoja jopa kahdeksan eri marakattilajin kanssa. Erilaiset marakatit ovat oppineet tulkitsemaan toistensa viestintää ja reagoivat varoitusmerkkeihin siinäkin tapauksessa, että niiden antajat eivät kuulu omiin lajitovereihin.\n”Piiloutukaa heti. Olen havainnut keisarijalokotkan.”\nKun marakatti huomaa keisarijalokotkan, se matkii petolinnun ääntelyä. Koko lauma pakenee puiden alle.\n”Varokaa! Leopardi hiipii lähemmäksi.”\nKun apinat kuulevat leopardista varoittavan huudon, ne kiipeävät puuhun ja hakeutuvat uloimmille oksille.\nKun peto lähestyy, äänet latvustossa kovenevat.\nAfrikassa yhdeksän eri apinalajia on oppinut ymmärtämään toistensa ääntelyä ja varoittamaan toisiaan.\nApina oppii 3 000 sanaa\nKielinero apinoiden joukossa on Kanzi-niminen kongonsimpanssi. USA:ssa Iowan kädellisten oppimiskeskuksessa elävää urosta opettavan Sue Savage-Rumbaugh'n mukaan se ymmärtää ainakin 3 000 englannin sanaa ja sellaisia lyhyitä kehotuksia kuin "käy hakemassa pallo".\nLisäksi Kanzi pystyy esittämään noin 400 merkillä erilaisia pyyntöjä. Se ilmaisee ajatuksiaan myös itse keksimillään yhdistelmillä.\nEsimerkiksi pitsaan se viittaa yhdistämällä leivän, juuston ja tomaatin merkit. Kanzi alkoi tutkijoiden yllätykseksi ilmaista itseään merkeillä jo ennen opetusta.\nSe oppi symbolien merkityksen ja käytön, kun sen kasvatusemoa Matataa opetettiin. Niinpä Kanzi on ensimmäinen apina, joka on omaksunut kielen ihmisen tapaan.\nKanzi pystyy tuottamaan tavallisesti parista merkistä koostuvia ilmauksia. Ne ovat yleensä sen omia pyyntöjä tai toiveita tai vastauksia sille esitettyihin kysymyksiin.\n© Frans Lanting/National Geographic Stock\nÄÄNESTÄ: Onko ok siirtää ihmisen geenejä apinoihin?


Lähettänyt Tuire päiväys: kesäkuuta 15, 2010\nIsompi halusi täyttää pinjatan hyvissä ajoin. Sinne laitettiin lohikäärme karkkeja (Tallinnasta, söpöjä ja hyviä hedelmätoffeita) kultarahasuklaita ja pieniä leluja. Pienempi heräsi päiväunilta ja meinasi laittaa tuttinsa sinne.\nOstin ritarilinna tarrakirjan 4-vuotiaalle. Hän ilmoitti heti, että minä en väritä! Huomattuaan, kuinka kiva tarrakirja on, hän laittoi tarroja keskittyneesti ja innoissaan. Ritarit saivat varusteensa. Ihanaa, että pojille oli kaunista näperrettävää!\nPuisto kuin odottaa meitä juhlimaan, toivotaan hyvää säätä.\nVaakunoiden ompelu on pahasti jäljessä, mahdanko ehtiä?\n4-vuotias iloitsi löytämästään kepistä ja asensi sen pakastimen oveen.\nRaksalle on muurattu 16 pilaria ja maantäytöt tehty.\nSain ihanan tunnustuksen allidaalialta ja Sanna-Pauliinalta Nostalgiaa ja patinaa-blogista. Suurkiitokset, olen tuplailoinen!\nToivotaan aurinkoista ja lämmintä loppuviikkoa!\nEttä sulla on suloiset pojat! Jään innolla odottamaan synttärikuvia...\nIhana tuo tarrakirja! Meillä ne on ollut kovasti suosiossa jo pitkään.\n15. kesäkuuta 2010 klo 22.12\nvaude! ihanaa ett-ä pikkuisille on muutakin puuhaa kun tietokoneet. tarrat varmaan sopii käsimättömämmille hyvin!\n15. kesäkuuta 2010 klo 22.39\ntiinaf-Kiitos! Minäkin odotan juhlia innolla.\nAnu-Tämä oli meillä vasta ensimmäinen tarrakirja. Huomiseen!\nSaila-Tarrakirja toimii meidän 4-vuotiaalle, mutta miten saisin hänelle kynän käteen?\nSain vakuunoita eteenpäin. Saapa nähdä ehdinkö tehdä valmiiksi, yritys on kova.\nLupasivat poutaa ja lämpenevää!\n16. kesäkuuta 2010 klo 1.59\nKauniita monogrammeja tulossa ja suloiset pojat siellä. Tutti oliskin ollut varmaan melkoinen ylläri juhlapäivänä...\nPienten keskittymisilme on muuten niin ihana.\n16. kesäkuuta 2010 klo 9.46\nHienot synttärit teille on tulossa! Ihanaa kun lapset on aina niin touhukkaana mukana auttamassa, pääsevät virittäytymään tunnelmaan jo hyvissä ajoin :)\n16. kesäkuuta 2010 klo 16.34\nMeillä vietetään myös synntäreitä muutaman viikon päästä.\nMistä tuo ihana tarrakirja on?Tahtoo samanlaisen!\nAnu-Kiitos! Niinpä, Isompien ritarien ilme olisi voinut olla hauska jos pinjatasta olisi paljastunut tutteja. :)\nSatu-Näin on, osallistuminen on tärkeätä.\nIitu-Tarrakirja on Hobbybooksista ja näytti Stockallakin olevan. Iloisia synttärijuhlia teille!\nTänään juhlittiin ja hauskaa oli, kerron siitä myöhemmin. :)\nHei Tuire ja terveiset Bigbury-on-Sean auringosta! Oskari ikavoi ystavaansa ja odottaa kovasti jalleennakemista. Toivotamme teille ihania synttareita ja niille hyvaa saata! Kaikkea hyvaa myos talon odotukseen. Leena\nKiitos Leena! Hauskaa, että pääsit blogivierailulle siellä reissussa. Oli hyvä sää ja ihanat juhlat. Oikein hauskaa loman jatkoa ja terkut pojille!\n17. kesäkuuta 2010 klo 22.03


Yritys - Historia | Hollming Oy\nKaikki alkoi rakkaudesta. Merikapteeni Filip Hollming oli avioitunut eikä halunnut viipyä merillä, erossa vaimostaan. Hän siirtyi Koivistolle, Karjalan kannakselle, ahtausliikkeen johtajaksi.\nF. W. Hollming Oy muutettiin laivaus- ja lastausyrityksestä laivan-rakennusyhtiöksi. Alettiin rakentaa Raumalla kuunareita sotakorvaukseksi Neuvostoliittoon. Ensimmäiset rakentajat tulivat Koivistolta.\nKaikkiaan 34 kuunaria valmistui Rauman telakalla. Myös 15 kalastus-troolaria toimitettiin Neuvostoliittoon. Samoihin aikoihin yhtiö rakensi kerros-taloja työntekijöidensä asunnoiksi, korjasi ja laajensi telakka-alueen rakennuksia sekä rakensi jopa Rauman kaupungin virastotalon.\nEnsimmäinen täyshitsattu teräslaiva laskettiin vesille. Samalla oli laajennettu telakan työskentelyä laivankorjauksiin, proomuihin, hinaajiin ja raivaajiin. Proomuja valmistui keskimäärin 10 kpl vuodessa. Suomen puolustusvoimille tehtiin rautaveneitä ja kalustoveneitä.\nHollmingista tuli ”oikea” laivan-rakentaja: omien suunnitelmien pohjalta tarjottiin Neuvostoliittoon 102 metriä pitkiä puutavaralaivoja. Nämä 3400 dwt:n alukset oli tarkoitettu Pohjoisen Jäämeren liikenteeseen ja niitä valmistui parikymmentä. Samaan aikaan tehtiin kotimaan markkinoille hinaajia, lauttoja ja monipuolista vesi-rakennuskalustoa. Konepaja valmisti myös laivoihin liittymättömiä tuotteita; mm. patoluukkuja.\nYhtiön oma tuote, Aquamaster, ”kansi-perämoottorin” kehittynein malli, esiteltiin kansainvälisillä messuilla Oslossa ja Lontoossa. Moottoria voitiin käyttää hyvin erilaisissa vesikulku-neuvoissa. Sitä asennettiinkin losseihin, lauttoihin ja hinaajiin. Myös vienti ulkomaille käynnistyi samana vuonna.\nTehtiin Neuvostoliittoon pakettipuu- tavaralaivoja, itse suunniteltuja roro-aluksia ja raskaslastilaivoja. Telakalle valmistui uusi, syvempi väylä. Konepaja Kankaanpäässä valmisti paitsi laivan-rakennukseen tarvittavia osia, myös merimerkkejä Merenkulkuhallitukselle sekä toisaalta sähkölaitteiden ohjaus-pulpetteja ja valvontatauluja. Työntekijä-pulaa ratkottiin asuntoja rakentamalla ja kurssittamalla väkeä. Kotimaahan toimitettiin muun muassa hinaajia.\nToiminnan hajauttamisen ensimmäisiä askeleita. Hankittiin loviisalainen Loval Oy, joka valmisti sähkökojeiden vastus-elementtejä. Viidessä vuodessa yhtiön liikevaihto kasvoi viisinkertaiseksi. Yhtiö myytiin vuonna 1982. Oli ostettu myös veneveistämö Baltic Yachts, joka myytiin toimivalle johdolle 1991.\nHollming osti kylmäkalusteita valmis-tavan Norpe Oy:n ja elektroniikkayritys Salora Oy:n. Hollmingin aloitteesta syntyi matkapuhelimiin keskittyvä Nokian ja Saloran yhteisyritys Mobira. Tällöin oli jo tiedossa NMT-verkon tulo Pohjoismaihin. 1982 Nokia osti Saloran osuuden Mobirasta ja ”loppu on historiaa”.\nValmistettiin 127-metrisiä jokilaivoja Siperian liikenteeseen kaikkiaan 10 kpl. Tehtiin lisäksi insinöörigeologisia tutkimusaluksia ja akustisia tutkimus-aluksia. Tämä johti Hollming Oy Elektroniikan syntyyn. Kehitettiin paitsi laitteita, ohjelmistoja ja tekniikkaa laivoihin, myös sään tiedonkeruu- ja mittauslaitteita poijuihin ja jopa lääke-tieteellisiä laitteita. Tuotannossa oli myös puskuproomuja ja -hinaajia sekä öljyntorjunta-aluksia.\nLuovutettiin ensimmäinen meren-tutkimusalus, Akademik Mstislav Keldysh Neuvostoliittoon. Alus päätyi sikäläiseen postimerkkiin jo ennen luovuttamistaan. Hienostuneen tutkimuslaitteiston saanti lännestä kaatui Yhdysvaltain vastustukseen. Suomalaisia elektroniikkatehtaita työ ei kiinnostanut, joten Hollming suunnitteli ja valmisti käytännöllisesti katsoen kaiken itse.\nHollming kehitti omistuksessaan olevia yhtiöitä, mm. Kankaanpään konepajaa sekä Norpe Oy:tä. Samoihin aikoihin yhtiöstä tuli myös laivan-varustaja. Yhtiön omistuksessa oli jäähdytysaluksia, roro-aluksia, kemikaalitankkereita ym. sekä myös muiden varustamojen kiinteistöjä.\n22.11.1991 Hollming, Rauma Oy ja valtio perustivat Finnyards Oy:n. Hollming Oy:n nimissä tapahtunut laivanrakennus päättyi. Uusi yhtiö jatkoi rakenteilla olleiden alusten valmista-mista: miinalaivoja, ohjusveneitä, lautta-aluksia ja pari loistoristeilijää ja uuden polven jäänmurtajia. Hollming luopui 39 %:n osuudestaan yhtiössä vuonna 1997.\nLuovutaan pääosin laivan-varustuksesta, myydään Norpe Oy. Hankitaan uusia kasvuhakuisia ja lupaavia yrityksiä – Hollming Works (2002), BMH Technology (2007), Simsotec (2008) – ja kehitetään niiden toimintaa.\nHollming kehittää teknologista erikoisosaamista. Sen avulla huominen on parempi meille kaikille.\nPuh. 020 486 5000


Luettua: Pikku Prinssi\nPikku Prinssi (Le Petit Prince, 1944) / Antoine de Saint-Exupery. WSOY, 1995. 95 sivua.\n1.suom.kielinen painos 1951\nNautin perjantai-illasta rankan opiskeluviikon jälkeen Antoine deSaint-Exuperyn Pikku prinssin seurassa. Täytyy tunnustaa, etten ole tätä klassikkoa aiemmin lukenut mutta nyt on ensimmäinen klassikkohaasteen kirja luettuna. Pikku prinssi asuu tähdellä B612 jossa on kolme tulivuorta joista yksi on jo sammunut sekä yksi pieni ruusu jota Pikku prinssi hoitaa kovasti. Asteroidilla on kuitenkin tylsää yksinään joten prinssi lähtee etsimään ystäviä muille tähdille. Hän käy kuudella eri tähdellä, tapaa Kuninkaan, Turhamaisen, Juopon, Liikemiehen, Lyhdynsytyttäjän ja Maantieteilijän. Seitsemäs tähti on Maa jossa Pikku prinssi tapaa ensin käärmeen ja sitten ketun jonka suusta kuullaan kirjan tärkeimpiä viisauksia.\n"Nyt sinä et ole minulle vielä muuta kuin aivan samanlainen pieni poika kuin satatuhatta muuta pikku poikaa. Enkä minä tarvitse sinua. Sen enempää kuin sinäkään tarvitset minua. Minä en ole sinulle kuin kettu, samanlainen kuin satatuhatta muuta. Mutta jos sinä kesytät minut, niin me tarvitsemme toinen toisiamme. Sinusta tulee minulle ainoa maailmassa. Ja minusta tulee sinulle ainoa maailmassa..."\nPikku prinssi kertoo tarinansa Saharan autiomaahan lentokoneellaan pudonneelle kirjailijalle itselleen. Pikku prinssi herättää nukkuvan miehen eräänä päivänä kun miehen hätälaskusta erämaahan on kulunut yksi päivä. Viikon ajan mies ja prinssi juttelevat ja Pikku prinssi kertoo retkestään Maassa ja muilla tähdillä. Kahdeksantena päivänä pakkolaskun jälkeen miehen vesivarasto kuitenkin loppuu ja ystävykset lähtevät hakemaan vettä. Pikku prinssi haikailee jo oman kotinsa ja ruusunsa perään ja kun eron hetki koittaa, on se yksinäiselle lentäjämiehelle rankkaa. Koko tarinan läpi kulkee haikea kaipaus Pikku prinssiä kohtaan.\nPikku prinssi on hurmaava tarina yksinäisestä pienestä prinssistä joka lähtee etsimään ystäviä. Kirja sisältää paljon viisauksia jonka johdosta se ilmeisesti on noussut klassikoksi. Kettu oli kaikessa viisaudessaan suosikkihahmoni ja tietämätön ja kyselevä Pikku prinssi tottakai hellyyttävä tapaus. Kirja luokitellaan monessa paikassa novelliksi ja lastenkirjaksi mutta ihan nuorimmat lapset tuskin ymmärtävät kirjan syvimpiä ajatuksia. Mutta ehdottomasti kannatti lukea ja minä ihastuin kovasti kirjailijan kuvituksiin pienestä prinssistä keltaisessa kaulaliinassaan. Loppuun vielä suosikkilauseeni viisaan ketun suusta:\nOikein ihanaa lauantaita kaikille! Minä jätän tenttikirjan tänään kotiin ja lähden kaupungille shoppailemaan, syömään ja elokuviin parhaan ystäväni seurassa. Sydämeni sanoo niin;)\nLähettänyt Sanna / Luettua klo 10.27\nTunnisteet: ****, 1951, fantasia ja satu, klassikko, klassikkohaaste, novellit ja pienoisromaanit, oma ostos, Saint-Exupéry Antoine, WSOY\nLeena Lumi 12. maaliskuuta 2011 klo 12.06\nTelepatiaa? Viime yönä, juuri ennen kuin uni saavutti, ajattelin, että Pikku Prinssiä en ole vielä tehnyt...\nPitää vain löytää enisn yksi suomenkielinen, sillä tätä kirjaa olen ostanut monilla kielillä Euroopan reissujen aikana. Meillä oli kerran ranskasta vieras, joka kertoi kirjasta pienen tarinan, joten aihetta olisi.\nKaroliina @ Kirjava kammari 12. maaliskuuta 2011 klo 15.11\nPikku Prinssi on kyllä ihq. ;) Ja ihanalta kuulostavat lauantaisuunnitelmasi. Ulkona on kaunis ilma, mutta minä ajattelin nyt lapsia eilisen ja tämän päivän yksin hoidettuani ottavani nyt pienten päiväunien mittaisen tauon, sillä nukuin viime yönä niin vähän, etten ilman päikkäreitä jaksa varmasti illalla katsoa leffaa tai muutakaan mukavaa miehen kanssa.\nToisaalta olen niin uskomattoman huono nukkumaan päiväunia, että todennäköisesti päädyn vain lukemaan sängyssä nukahtamatta. Mutta eihän se sekään huono vaihtoehto ole. :)\nNaakku 12. maaliskuuta 2011 klo 16.36\nMinun täytyy tunnustaa etten ole Pikkuprinssiä lukenut koskaan :) ehkä tämän sinun kirjoituksesi jälkeen olisi jo aika!\nSusa 12. maaliskuuta 2011 klo 17.36\nMinä ihastuin hurmaavan Pikku Prinssin tarinaan jo kymmenisen vuotta sitten. Monet lempi-elämänviisaudet ovatkin A. Sain Exuperyn kohtia Pikku Prinssistä ;)\npeikkoneito 12. maaliskuuta 2011 klo 21.20\nMinulle äiti luki joskus pienempänä Pikku prinssin ääneen ja silloin se oli kiva tarina, muttei vielä enempää. Nyt kun luin sen pari vuotta sitten itse, niin sain paljon enemmän irti. :)\nPidä hauskaa ja unohda koulujutut vähäksi aikaa! ;)\nHannelen kirja-paratiisi 13. maaliskuuta 2011 klo 11.20\nPikku Prinssin löysin ilmatteks kirjaston siivouslaatikosta..\nSanna 14. maaliskuuta 2011 klo 8.30\nLeena, telepatiaa - ihan varmasti!;) Minä löysin oman Pikku Prinssini ihan uutena ja halvalla huuto.netistä. Kiitos! <3\nKaroliina, päiväunet tulisi kyllä useasti tarpeeseen. Kunhan vaan olisi aikaa;)\nSusa, kirjassa oli tosiaan monia elämänviisauksia joista tuli minunkin suosikkejani;)\npeikkoneito, miksiköhän minulle ei ikinä leuttu tätä?!:D Kiitos, lauantai oli todella rentouttava ja ihana päivä, jaksaa taas ehkä tulevan, karsean opiskeluviikon vähän paremmin;)\nHannele, vau mikä löytö!:)\nLeena Lumi 17. maaliskuuta 2011 klo 21.47\nKENELLE JUSSI MAANSA KUOKKI? Puheenvuoroni Pentinkulman päivillä 05.08.2017


Uusia ystäviä Pohjois-Karjalasta - sivu 5 - Kaverihaku.net\nIlmoitukset alueelta Pohjois-Karjala (244 kpl) - sivu 5\nMie oon sosiaalinen, luotettava, rento ja hyvän huumorin omaava tyttö Joensuusta. Elikkäs, asun poikaystävän ja kissan kanssa, olen opiskelija. :) Oon muuttanut tänne muualta joten kavereita/tuttavia/juttuseuraa etsiskelen kun niitä ei miulla täälläpäin juurikaan ole.\nTykkään vapaa-ajalla kierrellä kirppareita, käyä kahviloissa, käydä luonnossa esim sienestämässä/marjastamassa, tykkään myös tosipaljon etsiä ja kuvata autiotaloja. Käytännössä tykkään tehä siis kaikenlaista 😌\nJos siusta tuntuu että mie oisin kiva ni laita sähköpostia! Jos haluut jutella esin snapchatissa niin kysy! Niinjasiis etsin mielellään naispuolisia ystäviä, iälläsi ei sinällään ole mitään väliä 😇


Kolumni: Koronatodellisuus on täällä eikä sitä voi muuksi muuttaa – siksi kannattaa tarttua tilaisuuteen | Kolumnit | Kaleva.fi\nEtusivu Kolumnit Kolumni: Koronatodellisuus on täällä eikä sitä voi muuksi muuttaa – siksi kannattaa tarttua tilaisuuteen\nKolumni: Koronatodellisuus on täällä eikä sitä voi muuksi muuttaa – siksi kannattaa tarttua tilaisuuteen\nKoripallon EM-kisat 2017 Seuraa\nKolumnit 14.3.2020 9:00 | Päivitetty 14.3.2020 10:14\nOta karanteeni ja ihmisjoukkojen välttäminen itsetutkiskeluretriittinä. Voit oppia, mikä sinulle on oikeasti tärkeää ja löytää askelia vähemmän itseäsi, perhettäsi ja ympäristöä kuormittavaan arkeen, ehdottaa ympäristötoimittaja Jami Jokinen.\nUusi koronavirus ja pian myös epidemia on täällä, siitä ei pääse yli eikä ympäri. Jokainen meistä olisi varmasti halunnut välttyä katastrofilta, ajattelemme sitten inhimillisiä tai taloudellisia seurauksia.\nTodellisuus on kuitenkin se, mikä se on. Ja vaikka sitä ei voi muuksi muuttaa, sitä voi ainakin katsoa monella tavalla.\nKun suurin osa sairastaa virustaudin lievänä, on pitkä kotikaranteeni edessä ehkä vielä enemmistöllä meistä. Ja vaikka itse et varsinaiseen karanteeniin joutuisikaan, voivat väkijoukkojen välttäminen tai suorat rajoitukset ja kiellot saada elämäsi tuntumaan siltä.\nKuten kaikki, myös tämä menee ohi. Ikävyyden alla muhii kuitenkin myös mahdollisuus hetkessä elämiseen sellaisella tavalla, joka ei kiireisen aikataulun tai kaaokseen pakotetun mielen vuoksi ole onnistunut.\nPäätä siis kerrankin ottaa selvää, mitä koulun sulkemisen vuoksi kotiin jääneen lapsen videopeleissä on oikeasti kyse. Ole kiinnostunut ajan kanssa, voit ymmärtää ja oppia itsekin.\nYhteinen aika on aarre. Jos on tarvetta, tutustu lapseesi uudelleen.\nKaiva kaapista lautapelit ja pelikortit. Muistathan, miten niillä pelataan?\nViritä vanha rakkautesi piirtämiseen, kitaransoittoon tai runouteen. Tai vuolemiseen ja savitöihin. Kaiva unohtuneet kutimet ja luo tarpeellista sukulaisille, vähävaraisille tai sairaalaan.\nTee hyvää ja harkittua ruokaa yksin tai yhdessä, vanhaa tuttua tai joka on muhinut vain ajatuksissa. Nauti sen tuoksut ja jokainen suupala hartaudella. Ymmärrä, mikä etuoikeus se on, äläkä koe siitä syyllisyyttä, vaan ole kiitollinen.\nPäästä kuunnelma tai sinfonia ihon alle. Lue se hyllyssä pölyttynyt, syvempää pohtimista vaativa ja synnyttävä kirja, johon ei ole koskaan ollut aikaa. Katso elokuva, joka herättää ajatuksia eikä ole pelkkää aivot lamaannuttavaa ajankulua.\nAnna ajatuksen myös tulla ja mennä, vapaasti ja vailla suuntaa. Älä mene mietteitäsi karkuun, äläkä hukuta niitä.\nKeskustele ja kehitä siihen liittyviä taitoja. Kuuntele kunnioittavasti ja uteliaasti läheisiäsi mutta myös itseäsi. Kypsytä kriittistä ajattelua, sillä sitä tarvitaan kipeästi.\nMatkaile mielessäsi lentokoneen sijaan. Meditoi.\nPidä sydän auki. Jos tunne tulee, anna tulla ja pysähdy elämään myös sen jokainen hetki. Äläkä unohda jakaa tunteita rakkaittesi kanssa. Kaivaudu kainaloon tai tarjoa syli toiselle.\nJos sinulla on onni asua paikassa, josta pääset luontoon väkijoukkoja välttäen, tartu tilaisuuteen – ja muista arvostaa sitä, että Suomessa melkein kaikilla on tämä mahdollisuus.\nÄläkä vain mene luontoon ja katso sitä ulkopuolisena, vaan ole ja elä siinä kerrankin kunnolla ja kaikki aistit avoinna.\nKatso pilviin, tunne tuuli ja humallu elonkirjosta. Muuttolinnut ovat alkaneet tulla, leskenlehdet samoin. Jos asut pohjoisessa, löydä vielä keväthanget tai jäidenlähdön laulu.\nYmmärrä, että olet yhtä luonnon kanssa niin hyvässä kuin pahassakin.\nKäy vihdoin läpi kaappien ja varastojen turhat tavarat, ja mieti valmiiksi, mitä tilanteen helpotettua lahjoitat ja minne.\nHuomaa, miten jo tarpeeseen antamisen ajatus lämmittää ilman kiitoksen pakkoa. Äläkä unohda sitä epidemian mentyä ohi.\nSelvittele myös mielesi komeroita ja vaatimustesi varastoja.\nOta karanteeni ja liikkumisrajoitukset itsetutkiskeluretriittinä. Voit oppia, mikä sinulle oikeasti on tärkeää ja mitä välttämättömänä pitämääsi ilman pärjää ihan hyvin – ja mitä todella kaipaat siitä, mihin nyt ei ole mahdollisuutta.\nEhkä löydät askelia vähemmän itseäsi, perhettäsi ja ympäristöä kuormittavaan arkeen. Ehkä ymmärrät samalla, että elämä on tässä eikä jossakin muualla.\nUrheilu 18.9.2017 | Päivitetty 18.9.2017\nSlovenia vei voiton koripallon EM-kisoissa\nUrheilu 9.9.2017 | Päivitetty 9.9.2017\nSusijengin taival päättyi EM-turnauksen neljännesvälierässä\nUrheilu 8.9.2017 | Päivitetty 8.9.2017\nSuomi haluaa olla ikuisesti altavastaaja – "Jos ymmärrät mitä tarkoitan"\nHeiHeiHei 16.3.2020 08:55\nAnkela 16.3.2020 02:17\nKannattaa muistaa sekin, kun sikaflunssaa vastaan rokotettiin, sai moni lapsi narkolepsiaa. Kun nyt nopeasti kajotaan lakiin ja rajoitetaan ihmisten elämää, kuinka nopeasti lääketehtaat yrittää paukuttaa rokotelakia läpi ja kuka ministeri on heikoin lenkki? Järki päässä ja jalat maassa. Joukkohysteria sikseen ja Suomi takaisin järjestykseen. Flunssasta selvitty. Kun sitä pelätään joka vuosi.?\nVakavanha 15.3.2020 10:22\nVoisimmeko yhdessä ehdottaa hallitukselle perustulon käyttöönottoa tässä tilanteessa, vaikka puoleksi vuodeksi? Meillä Suomessa oli onnistunut kokeilu viime hallituskaudella, joten systeemin raakaversio (myös Kelan puolelta) on olemassa. Auttaisiko se sekä ihmisiä että kansantaloutta pysymään vakaana? Voisitteko Kalevassa kaivaa naftaliinista kaikki perustulokokeilua koskevat artikkelit ja julkaista ne vaikka tämänhetkisin asiantuntijakommentein uudestaan, että voisimme harkita asiaa tässä uudessa valossa? Kiitos.\nkiitos vaan 14.3.2020 15:33\nKivoja neuvoja työttömälle\nkiva kokkeliu 14.3.2020 10:11\n'viritä vanha rakkautesi'' hyvä neuvo tämäkin.\n8.4. klo 20:50


ANDIATA Kamille V housut | Muoti Privaatti\nANDIATA Kamille V housut\n90,00 € 239,00 € -62%\nAndiatan leveälahkeiset Kamille V-housut\nAndiatan Kamille V-housuissa on leikkisä pilkkukuosi. Pitkät, leveälahkeiset housut laskeutuvat kauniisti. Kamille V-housuissa on korkea joustovyötärö, sivuvetoketju ja taskut sivuilla. Saat tyylikkään kokonaisuuden yhdistämällä Andiatan housut saman merkin Isidora-topin kanssa.\nMitoitus: Malli on 180 cm pitkä, ja hänellä on päällään koko 36. Koossa 38 sisäsauman mitta noin 89 cm.


Uudet vaatteet | Chocochili\n20.11.2010 / 40 kommenttia / Yleistä ruokahöpinää\nChocochili täyttää tänään kaksi vuotta! En leiponut kakkua, mutta ulkoasu pistettiin uusiksi. Pieniä muutoksia saattaa tulla vielä lähipäivinä, ja tietysti kaikki kehitysehdotukset otetaan vastaan.\n40 vastausta kirjoitukseen “Uudet vaatteet”\nOnnittelut kaksivuotiaalle! Ainakin näin alkajaisiksi uusi ulkonäkö miellyttää silmää, vaikkakin olin niin tottunut vihreään väriin että ekaksi tuli sellainen olo että eksyinkö väärälle sivustolle :D\nMakiat onnittelut. Uusi ulkoasu näyttää raikkaalta ja herkulliselta. Kiitos ihanista ohjeista ja upeista kuvista.\nMii laiks, nyt näkyy suunnilleen samanlaisena sekä Firefoxilla että sinnikkäästi käyttämälläni IE:llä :) Itse tosin tykkään metsästää lukulistalle uusia blogeja hyväksi havaittujen blogien kommenteista, joten sikäli URL-kentän puute vähän hämää.\nNiin ja onnea ja kiitokset munkin puolesta!\nIhana Fontti! Kevyt ja raikas ulkoasu! Onnea 2v!\nOnnea kaksivuotiaalle :)\nUlkoaasu on tyylikäs, mutta vaatii varmaan vähän totuttelua, vihreä oli jotenkin kodikas…\nHassua, että nuo suosituimmat on tuossa ennen kommentteja, ei se haittaa sinänsä, mutta tuntuu vähän epäloogiselta jotenkin.\nTykkään uudesta logosta ja fontista tosi paljon, lisöksi on kiva, että yhdellä sivulla näkyy enemmän kuin ennen, erinomaisen hyvä uudistus se.\nOnnittelut 2-vuotiaalle blogille! Entinen blogiasusi oli tosi nätti,mutta tämäkin on kiva,vaatii vaan pientä totuttelua..\nNoora Katariina sanoo:\nHieno on tämäkin ulkoasu, mutta minusta aiempi oli yksi tyylikkäimpiä ja raikkaimpia koko blogimaailmassa Lisäksi suomen opiskelijana tykkäisin, että Chocochili olisi aina samassa muodossa, joko Choco Chili tai Chocochili, joista jälkimmäinen on minusta kivempi. Mutta nämä ovat pikkujuttuja. :)\nOlihan tämä aika iso muutos kerralla ja itsellänikin menee varmasti aikaa ennen kuin uusi ulkoasu tuntuu taas omalta! Jatkossa olisi tarkoitus tehdä useammin pieniä muutoksia, eikä näin radikaaleja ratkaisuja yhdellä kertaa. Toivottovasti tykkäätte ja totutte!\nTiia, hyvä pointti, kotisivukenttä oli jäänyt epähuomiossa pois ja nyt se on taas käytössä!\nEnnamaria, tuo suositut-kenttä hakee vielä vähän paikkaansa, katsotaan päätyykö se johonkin muualle.\nNoora Katariina, vanha oli minustakin hyvä (aikansa), mutta kyllä minusta tämä on ehdottomasti tyylikkäämpi ja raikkaampi kuin se vanha! Ihan hyvä pointti tuo kieliasu, laitetaan korvan taakse :)\nHups, luulin menneeni väärälle sivulle, mutta se olikin tuttu chocochili.\nErittäin raikkaalta vaikuttaa, vaikka hyvä oli entinenkin.\nTulee aina seurattua sivustoasi, kun itsellä on inspis hukassa.\nKiitos ihanista ruokaohjeista ja kauniista kuvista!\nOi joi! Onnea kahdenvanhalle <3\n"Kasvimaan ja hellan välissä" on tosi hauska juttu :D\nTyykkään avainsanoista sivupalkissa!\nKieltämättä tämä uusi ulkoasu vaatii totuttelua (oletko varma että haluat pitää tämän näin harmaana?), mutta avainsanat ja aiheet-valikko ovat hyviä uudistuksia.\nYks ei tykkää uudesta ulkoasusta.\nKatoin eka että onko tää joku facebookin mainossivu vai mikä, niin isolla noi mainokset löytyy. Juuri muuta ei silmään osunut.\nJoka tapauksessa onnea kaksi vuotiaalle!\nTuntuu kuin olisin vasta alkanut tätä seuraamaan vaikka olen lukenut alusta asti :)\nSuvi, olen aika varma ;)\nKrista, voi harmi! Ei kuitenkaan ole tarkoitus mainostaa Facebookia, vaan mainostaa Chocochiliä Facebookissa! suosittele -nappulaa ja linkkiä Chocochilin Facebook-sivuille on toivottu. Tässä nimenomaisessa postauksessa noi nappulat on aika hallitsevat, kun ei ole kuvaa ja tekstiäkin noin vähän, mutta näitä tällaisia postauksia on ollut Chocochilin historiassa ihan muutama – kuva ja suurempi määrä tekstiä tasapainottaa noita härpäkkeitä myös :)\nUusi ulkoasu on muuten tosi kiva, mutta mua häiritsee kamalasti toi tyyli laittaa päivämäärä, kuukausi ja vuosi päällekkäin, eikä selkeästi pisteellä erotettuun muotoon. Sitä on jotenkin tosi hankala hahmottaa.\nTykkään uudesta värimaailmasta! :)\nUlkoasu oli aluksi järkytys, harmaa ei minun silmissäni istu millään tasolla Chocochilistä parin vuoden aikana muodostamaani raikkaaseen kuvaan… Lähempi tarkastelu kuitenkin tuotti positiivisiakin yllätyksiä. Oranssi on ihana, sopii todella hyvin. Otsikoiden fontti ja uusi ”iskulause” ovat huippuhienot! Myös avainsanat, aihevalikko ja etusivun laajuus ovat mieluisia lisäyksiä.\nKieliasusta on jo mainittu, olen itsekin yhtenäisen kirjoitusasun kannalla. Myös ”jakamispainikkeet” ovat kieltämättä aika näkyvät, mutta niihin varmasti tottuu.\nKaikkeen uuteen kestää aikansa tottua, mutta silmäilen blogiasi niin usein, ettei varmaan paria viikkoa kauempaa mene etten enää muista kaivatakaan vanhaa tuttua vihreää :)\nTykkään uudesta fontista ja toisaalta onhan tämä aika raikas, mutta edellisessä oli kivaa se että siinä oli paljon väriä, nyt tämä perusväri on melko harmaa mikä ei ole niin kiva (olisi voinut sitten olla enemmän oranssia :)\nVärien puutteesta lähinnä siis nipotan, muuten näyttää hyvältä!\nNinni, tarvitaanko sitä päivämäärä oikeastaan mihinkään? Tuo on ihan puhtaasti tyyliseikka, ei sen pitäisi vaikuttaa käytettävyyteen :)\nKatti ja piipuli, puolustan harmaata sen verran, että ideana oli tuoda valokuvat paremmin esille. Neutraali tausta ja muutenkin simppeli värimaailma on kuvien kannalta parempi vaihtoehto! Mutta ehkä vielä mietimme asiaa, jos taustaa laitetaan astetta vaaleammaksi. Itse kyllä pidän siitä nyt juuri tällaisena!\nRuskea ja vihreä on oikeastaan aika tunkkainen yhdessä ja täytyy sanoa, että en oikein ymmärrä miten se edellinen oli raikkaampi kuin tämä. Johtuuko se nimenomaan tuosta harmaasta taustasta? Ja onko nuo ”jakamispainikkeet” liian näkyvät myös sellaisissa postauksissa, jossa on kuvia ja tekstiä enemmän?\nHenri Salmi sanoo:\nHeissan ja onnittelut täältäkin\nonhan tässä taas pieni totuttelu mutta kunhan kaikki reseptit vielä löytyy niin ei ole suurtakaan valittamisen aihetta minun suunnaltani. uusi ulkoasu näyttää kieltämättä raikkaalta ja piristävältä :) itsekkin olen sivun reseptejä seuraillut vähän sivusilmällä kun ei ole varsinaisesti ollut tarvetta mutta nyt kun tyttöystäväkin on ainakin osin kasvissyöjä niin täytyyhän sitä täältäkin käydä vilkaisemassa jotta mitä ihmeellistä löytyisi tarjottavaksi :)\nRuskea ja vihreä oli jotenkin sellainen lämmin yhdistelmä, antoi ehkä kodikkuutta, vaikka nykyinen on kiistatta raikkaampi. Kuvat varmaan tulee paremmin esille vaaleasta taustasta, mutta voishan sitä väriä vaikka lisätä tuohon otsikko/valikkoriviin? (ehkä :) Silloin etusivulle tultaessa olisi väriä, mutta reseptejä lukiessa se ei vaikuttaisi kai kuvien esiintuloon.\nMutta reseptit ovat hyviä, niin ei pienet ulkonäölliset jutut haittaa :)\nHenri, kaikki vanhat reseptit löytyy edelleenkin täältä :)\npiipuli, oranssi olisi muuten hyvä väri esimerkiksi otsikoissa ja linkeissä, mutta sen värisenä teksin luettavuus kärsii. Mietitään, jos sitä saadaan lisättyä mukaan jotenkin muuten :)\nOnnea synttäreitten johdosta! Tykkään paljon blogista ja resepteistä. Uusi ulkoasu ei ainakaan näin ensinäkemältä mun silmää niin miellytä, mun mielestä harmaa on niin ankea ja tylsä väri, mutta ehkä se on makuasia. Lisäksi muakin häiritsee, että Chocochili on kirjoitettu otsikossa erikseen. Mutta eipä sillä ulkoasulla niin suurta väliä ole mulle, kunhan reseptit säilyy hyvinä.\nNyt kun muutoksia on lähdetty tekemään, uskallan ehkä kertoa jo itseäni pidempään rassaneesta seikasta Chocochilin layoutissa. Postauksia on (edelleen) aivan liian vähän kerrallaan näkyvissä! Tuleehan siitä tyylikäs vaikutelma kun ei ole sataa kuvaa allekkain, mutta vain näin toisinaan sivuilla vierailevana, voisin selata parikymmentäkin otsikkoa etusivulta. Jos sivulla käy päivittäin ja lukee jokaisen reseptin, niin tällähän ei ole väliä, mutta tuskin useamman postin näkyminenkään silloin haittaisi.\nNäin muuten uudistus on aivan hyvä!\nJelmeri, tuo on ihan validi pointti, ja siitä on kyllä tullut aikaisemminkin palautetta. Tuo tyyliseikka on hyvin oleellinen, mutta sen lisäksi se, että jokaiseen postaukseen täytyy erikseen siirtyä etusivulta, palvelee paremmin tilastojen kyttäämistä. Mietitään tätäkin!\nJuu en meinannutkaan tekstin värinä oranssia, aattelin että esim. ehkä ton koko otsikkorivin taustan voisi laittaa oranssiksi (tiedä sitten olisiko se tyylikäs tai muuten hieno), tai jotain muuta vastaavaa millä vain saisi hieman lisää väriä.\nTäytyy sanoa että itsekin pidin enemmän vanhasta värityksestä, oranssin ja harmaan yhdistelmä on jotenkin ikävämpi, oudompi… Muistuttaa liikaa 60-70 -luvun taitteessa rakennetusta betonisesta koulustani jossa oranssi oli tyypillisin tehosteväri :D Vihreä ja ruskea ehkä tuntuivat enemmän kasvisruokaan sopivammalta, puutarhamaiselta :) Ehkäpä esim. laittamalla muiden kommentit oranssille taustalle ja omasi harmaalle saisi vähän lisää väriä ja erottelu kuitenkin näkyisi (tykkään että näkyy milloin olet itse kommentoinut)? Fontti otsikoissa on mielestäni nätti, ja kiva että arkistossa näkyy nyt useampi resepti kerrallaan!\npiipuli, veikkaan, että otsikosta tulisi silloin aika raskaan näköinen… Värien lisääminen on nyt kuitenkin työn alla, katsotaan mitä keksitään :)\nMaija, blogissa on oleellista sekin, että se on kirjoittansa näköinen. Ja se edellinen versio Chocochilistä ei kyllä ollut yhtään minua; voi olla ihan mahdollista, että todellisuus on ikävämpi ja oudompi ;) Hassua, miten ihmisillä tulee erilaisia mielleyhtymiä, koska minä ainakin yhdistän ruskean ja vihreän mieluummin 60-70 -lukuihin kuin tämän harmaan ja oranssin yhdistelmän! Tarkoitus oli, että tämä olisi modernimpi, eikä niin itsestään selvä kuin se vanha versio. Kasvisruoka voi olla jotain muutakin kuin kotikutoista, lämminhenkistä ja ”puutarhamaista” :)\nMiss Wicked sanoo:\nMii laiks :) Ihanan pirtsakka ja moderni tämä uusi ulkoasu (ja webdesign nörtti kun olen, niin kaikki kivat kikkailut lämmittää sydäntä)!\nPienenä vinkkinä tungen linkkiä Custom Query String Reloaded -nimiseen pluginiin, jolla voi määritellä kuinka monta postausta näkyy esim. hakutuloksissa tai kategorioden sivuilla, jolloin etusivulla voi olla vain 5 postausta, mutta arkistoissa vaikka 20 yhdellä sivulla :)\nMiss Wicked, kiva kuulla!\nEn tiedä onko tuo oma webdesignnörttini ollut tietoinen tuosta linkittämästäsi pluginista, mutta viesti on varmasti mennyt perille :) Jotakin tuolle hakuasialle olisi hyvä saada tehtyä, jotta selaaminen olisi vähän vaivattomampaa.\nIhan huippu blogi ja ihanat uudet värit!\nNyt laitettiin taustaa vähän valkoisemmaksi, linkit punaisiksi ja lisättiin esimerkiksi nuo puhekupla -ikonit.\nTottumiskysymys nämä uudet sivut. Täällä on kiva käydä kurkistelemassa ruokaideoita!\nAinoa seikka mikä joka kerta häiritsee, on etteivät linkit (edelleenkään) aukea uuteen ikkunaan.\nMinäkin pääsen ekaa kertaa selaileen sivuja:)Aikaisemmin sivut ovat tökkineet niin pahasti että lukeminen on ollut mahdotonta!\nIina, linkit eivät aukea uuteen välilehteen (saati sitten ikkunaan!) edelleenkään syystä että, ja siihen ei ole tulossa muutosta! Jokainen voi klikkailla ne itse uuteen välilehteen niin halutessaan.\nlaura, ihanko totta? Mutta hyvä jos nyt pelaa paremmin :)\nNo nyt ei ole enää ihan sama Explorerilla selaillessa… Itse kyllä tykkään myös sinisistä sivulaatikoista, ei sillä! :)\nTiia, voi olla, että se puoli on vielä vähän vaiheessa, kun ulkoasu on koko ajan vähän elänyt :) En itse käytä ko. selainta, joten en ole aina ihan perillä kaikesta mitä tapahtuu. Kerron terveisiä ulkoasuvastaavalle, että tarttis tehdä jotain.\nEn tiiä tuleeko seurattua näin vanhojen kirjotusten kommentteja, mutta haluaisin palavasti tietää mitä fonttia olet käyttänyt bannerin teksteissä?\nMoi! Mitä tekstejä tarkoitat? Chocochili-logoa, vai noita etusivu, info ja arkisto -tekstejä?\nSe on Fontfabricin Hero.


Elcoteqin Ericsson-yhteistyö jatkuu - Talous - Uutiset - MTV.fi\nElcoteqin Ericsson-yhteistyö jatkuu\nTalous Julkaistu 31.01.2001 18:40 (Päivitetty 01.02.2001 17:24)\nElektroniikan sopimusvalmistaja Elcoteq rauhoitteli tänään markkinoita kertomalla, että yhteistyö ruotsalaisen Ericssonin kanssa jatkuu, mutta vastaisuudessa painopiste siirtyy tietoliikenneverkkoihin.\nKovien kelien kännykkä\nElcoteqin hallituksen puheenjohtaja ja suuromistaja Antti Piippo ei suostunut kertomaan tänään julkistetusta yhteistyöstä juuri enempää.\n-Tämä on hyvä uutinen meille, kun ottaa huomioon Ericssonin omat ratkaisut, hän sanoi ja muistutti sen laajentavan Elcoteqin toimintapohjaa ja vähentävän riskejä.\nMatkapuhelinten osuus yhtiön liikevaihdosta on ollut 75 prosenttia. Vielä Piippo ei kuitenkaan kertonut, miten suuren osan nyt julkistettu yhteistyö korvaa Ericssonin amerikkalaiselle Flextronicsille siirtämästä kännyjen valmistuksesta.\n-Palataan siihen perjantaina, hän sanoi hotelli Kämpissä pidetyssä tiedotustilaisuudessa.\nEricsson ilmoitti siirrosta viime perjantaina, mikä pyyhkäisi Elcoteqin osakkeen arvosta puolet. Uusi ilmoitus otettiin markkinoilla tyytyväisenä vastaan, mikä sysäsi yhtiön osakkeen aamupäivän 9 prosentin noususta noin 20 prosentin ylämäkeen. Näin siitä huolimatta, että joidenkin sijoitusasiantuntijoiden mukaan annetuista tiedoista ei käynyt selväsanaisesti ilmi, millaisesta sopimuksesta oli kyse. Elcoteq on tehnyt verkkoyhteistyötä Ericssonin kanssa on jo aiemmin.\nPiippo muistutti, että alan luonteeseen kuuluu mukautuminen muuttuviin tilanteisiin. Tämä otetaan huomioon myös sopimusjärjestelmissä. Tämän vuoksi Piippo ei nähnyt mitään merkillistä yhtiön lokakuussa julkistamassa pörssitiedotteessa, jossa Elcoteq kertoi saaneensa Ericssonilta lisää matkapuhelimien valmistusta. Sen myötä yhtiö ilmoitti laajentavansa toimintaa mm. Tallinnassa.\nYhtiön on katsottu antaneen sellaisen kuvan, että sopimus sitoo molempia osapuolia. Lisätietoja Ericssonin kännyköiden valmistuksen loppumisen vaikutuksista annetaan perjantaina, jolloin yhtiö julkistaa tarkemmat tiedot viime vuoden tuloksesta.\nKurssikeplottelua vai ei?\nPiippo perusteli myös alaa valvovalle Rahoitustarkastukselle tehtyä tutkintapyyntöä Elcoteqin perjantaisesta kurssiromahduksesta.\n-Yhtiön johdossa on syystä ja aiheesta herännyt kiinnostus, miksi yhtiön osakkeella käytiin ennätysvolyymilla kauppaa ja miksi kurssi romahti. Tapahtuma on varsin epätavallinen, hän selvitti.\nKoska yhtiössä ei ollut "kummempaa viisautta", asia päätettiin Piipon mukaan antaa sille, jolle sellaisten asioiden selvittäminen kuuluu eli viranomaisille.\nEnnen varsinaisen uutisensa julkistamista Piippo kävi läpi yhtiönsä historiaa.\n-Kun alalla kasvu on ollut keskimäärin 25 prosenttia vuodessa. Elcoteqissa se on ollut keskimäärin 60-70 prosenttia, hän kertasi. Lisäksi hän muistutti, että yhtiön itsenäinen taival 1991 alkoi lomautuksilla.\n-On suuren kasvun vuosia ja on muita vuosia, hän huomautti.\nEricssonin kännyvalmistuksen loppuminen leikkaa Elcoteqin kasvua tämän vuoden ensimmäisellä puoliskolla. Piipon mukaan painopisteen siirto ei pitäisi olla suuri ongelma, koska laite- ja linjahankinnoissa pyritään ottamaan huomioon niiden soveltuminen mahdollisimman monenlaiseen käyttöön.\nCitymarketit hyväksyivät ketju-uudistuksen Pörssipäivä: Uusi Ericsson-uutinen kohensi Elcoteqia


Suomen suurin viestintäalan pilvipalveluyhtiö on syntynyt | PR Cloud™\nSuomen suurin viestintäalan pilvipalveluyhtiö on syntynyt\nViestinnän työkalujen lisäksi tarjoamme asiakkaillemme nyt myös markkinoinnin työkaluja. Viestinnän työkalujen lisäksi tarjoamme asiakkaillemme nyt myös markkinoinnin työkaluja.\nAsiakkaamme saavat jatkossa entistä monipuolisempia viestintä- ja markkinointityökaluja samalta toimijalta, kun PR Cloudin taustalla olevat JSP Media Oy sekä Newsengine Oy fuusioituvat virallisesti ohjelmistoyritys Koodiviidakko Oy:n kanssa 1. marraskuuta 2014. Jatkossa palvelut ovat osa Koodiviidakon PR Cloud -viestintätyökaluja, joihin kuuluvat sekä tiedotejakelupalvelu että mediaseurannan työkalut Webnewsmonitor ja SoMeMonitor.\nFuusio näkyy asiakkaillemme pelkästään positiivisena muutoksena. Palveluita pystytään kehittämään entistä tehokkaammin kun tuotekehitys tulee talon sisältä. Fuusion ansiosta pystymme jatkossa tarjoamaan asiakkaillemme entistä monipuolisemmin sekä viestinnän että markkinoinnin työkaluja, jotka toimivat saumattomasti yhteen.\nOlen iloinen että JSP Media Oy:n ja News Engine Oy:n liittyessä Koodiviidakkoon voimme yhdistyä lehdistötiedotejakelun ja mediaseurannan palveluillamme ePressi.comilla, Webnewsmonitorilla ja SoMeMonitorilla yhdeksi selkeäksi viestinnän pilvipalveluiden kokonaisuudeksi, PR Cloudiksi. Koodiviidakko on toteuttanut PR Cloudin teknologian alusta lähtien ja jatkossa kehitys on entistä tehokkaampaa, kun tuotekehityksemme toimii täysin talon sisällä. Uutena yhtiönä muodostamme ainutlaatuisen ja kattavan tuotevalikoiman, sillä voimme tarjota asiakkaillemme kaikki digitaalisen viestinnän ja markkinoinnin palvelut saman katon alta. Koko markkinointiviestinnän tuotepalettimme toimii hienosti yhteen ja tekee viestinnän ja markkinoinnin toteuttamisesta entistä helpompaa.\njohtaja, PR Cloud\nKoodiviidakon tavoitteena on kehittää ja tarjota parhaat mahdolliset työkalut markkinoinnin ja viestinnän ammattilaisille alati muuttuvassa digitaalisessa maailmassa. Otamme nyt reippaan harppauksen eteenpäin, kun oululaiset viestinnän ammattilaistyökaluja tarjoavat News Engine ja ePressi.com yhdistyvät osaksi Koodiviidakkoa. Fuusion myötä syntyy kansainväliselläkin mittapuulla merkittävä pilvipalvelukokonaisuus, jossa Marketing Cloud ja PR Cloud vastaavat viestinnän ja markkinoinnin murrokseen. Toivotan uudet Viidakkolaiset tervetulleeksi ja odotan ilolla että pääsen työskentelemään myös uusien asiakkaidemme kanssa.\nYhtiöiden liiketoiminta perustuu lähes 20-vuotiseen historiaan ja osaamiseen Internet-pohjaisten tiedotuspalveluiden tuottamisessa. Fuusioituneet yhtiöt ovat aloittaneet vuonna 2004 ja 2005 sekä 2009. Yhteisen toiminnan ja kehitystyön ansiosta yhtiöiden ohjelmistoteknologia on pitkälti yhteneväinen. Fuusioituvan yhtiön liikevaihto on tänä vuonna yli kahdeksan miljoonaa euroa. Yhtiön tulos on vahvasti positiivinen ja yhtiö on velaton. Liikevaihto kasvaa tällä hetkellä 35 prosentin vuosivauhtia. Työntekijöitä on 114. Kotimaassa asiakkaita on noin 2000. Yhtiön omistaa sen viisi perustajaa, jotka vastaavat yhtiön liikkeenjohtamisesta. Yhtiön toimitusjohtajana ja Marketing Cloud -palveluiden johtajana toimii Samuli Tursas, 34, ja PR Cloudin johtajana KTM Riina Vasala, 31.